title: Muotopuutarha

text: Muotopuutarha saavutti tyylinä huippunsa Ranskassa 1600-luvulla, jolloin Ludvig XIV:lle suunniteltiin Versailles'hin ranskalaistyylinen puutarha eli "jardin à la française", jota pian kopioitiin kaikissa Euroopan hoveissa.


title: Muotopuutarha

text:
Käsite tarkoitti alun perin kokonaista puutarhaa ja sen tyyliä, mutta sittemmin sanaa on ruvettu käyttämään myös useita tyylejä sisältävän kokonaisuuden osan tyylistä. Muotopuutarha syntyi ja tuli suosituksi ensin linnojen ja palatsien puutarhoissa, mutta sen tyyliin suunniteltuja alueita tapaa nykyisin julkisten puistojen lisäksi yksityispihoissa. Ranskassa muotopuutarhasta käytetään myös nimeä klassinen puutarha, mutta muualla sitä voidaan kutsua syntykautensa mukaan barokkipuutarhaksi tai muodolliseksi puutarhaksi ().
Ranskalainen puutarhan tyyli perustuu italialaiseen puutarhaan. Sen tyypillinen rakenne vakiintui jo 1500-luvun puolivälissä, jolloin Ranskassa oli edelleen vallalla keskiaikainen suljettu puutarha.


title: Muotopuutarha

text: Ensimmäisiä esimerkkejä myöhemmin klassiseksi kutsuttavasta uudesta tyylistä olivat istutusalueiden taitavasti laskelmoidut muodot ja viheralueita täydentävät vesiaiheet


title: Muotopuutarha

text: Yllä olevilta vapaaksi jäävät alueet täyttyvät matalaksi leikattujen puksiaitojen reunustamista koristekuvioista ("broderie"), istutusalueista ("parterre") ja pensasistutuksista ("bosquet"). Käytäviä rytmittävät patsaat ja muut koristeaiheet, kuten pylväsryhmät.


title: Muotopuutarha

text: Mitä kauemmaksi tullaan linnasta ja muotopuutarhan keskipisteestä, sitä luonnonmukaisemmaksi kasvillisuus muuttuu.


title: Muotopuutarha

text: 1600-luvun ranskalaisen puutarhan luojat olivat saaneet arkkitehtikoulutuksen. Vaikka 1600-luvun puolivälistä alkaen puutarhoja suunnittelivat ammattimaiset puutarhataiteilijat, huoneenrakentamisen tila-ajattelu näkyy selvästi heidänkin töissään.


title: Muotopuutarha

text: Muotopuutarhasta tehtiin asunnon jatke jopa niinkin, että keskusaulan ja siihen liittyvien tilojen ovet avaamalla saatiin esteetön näkyvyys keskiakselia myöten puutarhan päästä päähän. Vaux-le-Vicomten linnassa tätä korostettiin alun perin vielä niin, että salongin erotti puutarhasta pelkkä ristikoin varustettu pylväsrivi.


title: Muotopuutarha

text: Puutarha suunniteltiin kuin asuintila ja se muodostui toisiaan seuraavien huoneiden jonoksi, jossa vierailija etenee etukäteen suunniteltua reittiä myöten eteisestä kohti edustustiloja. Tämä näkyy sanastosta, jota ranskassa on käytetty muotopuutarhojen kuvaamiseen. Niissä puhutaan "saleista" ja "huoneista". Puutarhoissa liikutaan valkopyökkikujien "seinien" väleissä tai vesi"portaiden" suuntaisesti. Maata peittää nurmi"matto", jota koristaa puksista istutettu "koristereunus", kujanteiden puut muotoillaan "verhoiksi".


title: Muotopuutarha

text: Sisustusajattelu ulottui myös yksityiskohtiin. Niinpä, kun 1500- ja 1600- luvun puutarhojen näyttävyyden mitta olivat erilaiset vesielementit, erityisesti putoukset, vesirakenteita käytettiin runsaasti. Vesisuihkut muodostavat vesikäytäviä, altaat ja kanavat toimiva peileinä. Ludvig XIV:n maisemapuutarhuri André Le Nôtre sijoitti Versailles'n puutarhaan valkeasta ja punaisesta marmorista tehtyjä pöytiä helpottamaan aterioiden tarjoilua. Lähellä olevien vesiaiheiden suihkut muodostavat kristallia jäljittelevän illuusion karahveista ja juomalaseista..


title: Muotopuutarha

text: Näille suunnittelun keinoille syntyi Ranskassa voimakas vastakohta 1600-luvulla englantilaistyylisistä puutarhoista, joita voidaan parhaiten kuvata maalauksellisiksi.


title: Muotopuutarha

text: Vaikka ranskalaistyylisen muotopuutarhan peruselementit olivat vakiintuneet jo ennen koulukunnan kuuluisinta suunnittelijaa Le Nôtrea, voidaan sanoa, että vasta hän nosti puutarhasuunnittelun taiteeksi. Hän jalosti periaatteita ja laati niistä järjestelmän. Ranskalaisen puutarhan peruselementtejä ovat avoimet näkymät, suorat viivat, muunnellut geometriset muodot ja perspektiivin lakien noudattaminen. Muotopuutarhoja koskevassa kirjallisuudessa on jo 1600-luvun alusta lähtien kokonaisia lukuja, jotka käsittelevät perspektiivin muuntelua.


title: Muotopuutarha

text: Kun varsinkin kuninkaallisten palatsien puutarhat olivat niissä liikkuvan ihmisen mittakaavaan verrattuna valtavan pitkiä ja leveitä, haasteena oli luoda kiinnostavia kokonaisuuksia sellaisten optisten harhojen avulla, jotka tiivistivät näkymiä. Näin esimerkiksi Vaux-le-Vicomten linnassa on kauempana olevia käytäviä ja muita elementtejä vähitellen levennetty, jotta ne näyttäisivät olevan lähempänä ja puurivejä on loitonnettu toisistaan teoreettiseen keskiakseliin nähden.


title: Muotopuutarha

text: Ottamalla vapauksia perspektiivin suhteen ranskalaisen muotopuutarhan suunnittelijat välttyivät jäykältä geometrialta, joka leimasi renessanssin italialaisia puutarhoja. Kun koko 1600-luvun aikana kasvoi aina vain näyttävämpien puutarhojen kysyntä, nähtiin vähitellen asetelman muutos. Chantillyn ja Saint-Germainin linnoissa näkyy selvästi, että puutarha ei ole enää linnan jatke, vaan linna on tullut osaksi puutarhaa, jonka yhdessä osassa se sijaitsee.


title: TTC

text: TTC on ranskalainen hip hop/electronica musiikkia tuottava yhtye, jonka kokoonpanoon kuuluu neljä MC:tä: Tido Berman, Teki Latex, Cuizinier sekä Orgasmic.


title: Manhattan Community District 7

text: Manhattan Community District 7 on New Yorkin Manhattanin saaren hallinnollinen osa-alue (Community District), johon kuuluu Lincoln Square ja Upper West Side. Alue sijaitsee Keskuspuiston länsipuolella.


title: Manhattan Community District 7

text: Vuonna 2000 alueella asui 207 699 henkeä. Sen väkiluku oli kymmenessä vuodessa laskenut hiukan. Asukkaista 66.3% laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkomailla syntyneitä oli noin 45%, eniten Latinalaisesta Amerikasta, Euroopasta ja Aasiasta muuttaneita.


title: Kauhavan Wisa

text: Kauhavan Wisa (lyh. KauWi) on vuonna 1912 perustettu urheilun yleisseura. Sen nykyiset jaostot ovat hiihto, lentopallo, pesäpallo, salibandy, sulkapallo, suunnistus sekä yleisurheilu. Aikaisemmin seurassa on ollut myös muun muassa jääkiekko- ja jalkapallojaostot, mutta ne ovat irtautuneet nykyisin omiksi seuroiksi. Kauhavan Wisan puheenjohtajana toimii Annukka Hautamäki. Vuonna 2007 Kauhavan Wisa järjesti 14–15-vuotiaiden yleisurheilun suomenmestaruuskilpailut. Wisa järjestää myös vuosittain kävely- ja ottelukarnevaalit.


title: Cuenca (Espanja)

text: Cuenca on kaupunki keskisessä Espanjassa Kastilia-La Manchan itsehallintoalueella. Se on myös Cuencan maakunnan pääkaupunki. Vuonna 2015 kaupungissa oli vajaat 56 000 asukasta.


title: Cuenca (Espanja)

text: Kaupunki kuuluu UNESCOn maailmanperintöluettelon kohteisiin Espanjassa. Se on poikkeuksellisen hyvin säilynyt keskiaikainen linnoitettu kaupunki, jonka maurit perustivat Cordoban kalifaatin puolustamista varten. Kastilialaiset valtasivat sen 1100-luvulla ja rakensivat kuninkaallisia ja kirkollisia rakennuksia.


title: Cuenca (Espanja)

text: Kaupungin tunnetuimpia nähtävyyksiä ovat syvän jokiuoman laidalle rakennetut ”riippuvat talot” (esp. casas colgadas), alun perin 1200-luvulla rakennettu tuomiokirkko (Catedral de Santa María y San Julián) ja abstraktin taiteen museo (Museo de Arte Abstracto Español), jonka tilat sijaitsevat riippuvassa talossa. Kaupungissa on yksi Kastilia-La Manchan yliopiston kampuksista.


title: Hell’s Kitchen (Manhattan)

text: Hell’s Kitchen on kaupunginosa Manhattanin saaren länsiosassa New Yorkin kaupungissa Yhdysvalloissa. Kaupunginosa kuuluu Manhattan Community District 4:ään. Alueen keskiluokkaistumisen myötä kaupunginosa nimettiin 1960-luvulla Clintoniksi; nimi johdettiin alueen länsilaidalla sijainneesta DeWitt Clinton -puistosta. Hell’s Kitcheniä rajaavat 30th ja 59th Street, 8th Avenue ja Hudsonjoki.


title: Hell’s Kitchen (Manhattan)

text: Alueella oli synkkä maine 1990-luvulle asti. Siellä oli varastoja, sairaaloita ja liikennevarikoita, ja se oli alamaailman suosiossa. Alue on sittemmin siistiytynyt, ja siellä on muun muassa paljon etnisiä ravintoloita.


title: Ylivieskan vaakuna

text: Ylivieskan vaakuna on Ylivieskan kaupungin tunnus. Vaakunan aiheena on heraldisoitu kunnan nimen alkukirjain.


title: Ylivieskan vaakuna

text: Vaakunan selitys on ”hopeakentässä, sininen apilapäinen haaruristi.” Vaakunan on suunnitellut Ahti Hammar, ja Ylivieskan kunnanvaltuusto hyväksyi sen kokouksessaan 5. huhtikuuta 1955. Sisäasiainministeriö vahvisti vaakunan käyttöön 20. kesäkuuta samana vuonna.


title: Vatsakalvo

text: Vatsakalvo () on vatsaontelossa oleva sileäpintainen yksinkertaisesta levyepiteelistä ja sidekudoksesta muodostunut kalvo. Sen tehtävänä on kiinnittää vatsaontelon elimet ympäristöönsä ja vähentää vatsaontelossa olevien elimien liikkeestä aiheutuvaa kitkaa. Vatsakalvo on kahdesta lehdestä muodostunut pussi, jonka ulompi lehti () kiinnittyy vatsaontelon seinämiin ja sisempi lehti () ympäröi osaa vatsaontelon elimistä. Peritoneumin lehtien väliin jäävää tilaa kutsutaan vatsakalvononteloksi eli peritoneumonteloksi (). Miehillä vatsakalvonontelo on umpinainen, mutta naisilla siitä on yhteys munanjohdinten onteloon. Vatsakalvon lehtien välissä on pieni määrä nestettä, jonka tehtävänä on vähentää vatsakalvon lehtien välistä kitkaa.


title: Vatsakalvo

text: Vatsaontelon ja pelviksen elimet luokitellaan "intraperitoneaalisiksi", "extraperitoneaalisiksi" ja "infraperitoneaalisiksi" sen mukaan miten ne sijaitsevat suhteessa vatsakalvoon.


title: Vatsakalvo

text: Intraperitoneaaliset elimet sijaitsevat vatsaontelon sisällä. Ne ovat joka puolelta peritonium visceraliksen ympäröimiä, mutta yhteydessä vatsaontelon seinämiin esimerkiksi suoliliepeen tai muun rakenteen avulla. Intraperitoneaaliset elimet pääsevät liikkumaan jonkin verran vatsaontelossa. Niitä ovat:


title: Vatsakalvo

text: Retroperitoneaaliset elimet sijaitsevat vatsakalvonontelon posteriorisella puolella, vatsaontelon takaseinämässä. Ne eivät pääse juurikaan liikkumaan. Vatsakalvo peittää niiden anteriorista laitaa. Niitä ovat:


title: Vatsakalvo

text: Infraperitoneaaliset elimet sijaitsevat vatsakalvonontelon kaudaalipuolella, lantio-ontelossa. Peritoneum peittää niitä vatsakalvonontelon puolelta. Niitä ovat:


title: Vatsakalvo

text: Vatsakalvo muodostaa vatsaontelon elinten väliin ison ja pienen vatsapaidan. Iso vatsapaita () riippuu suoliston edessä. Se kiinnittyy paksusuolen poikittaiseen osaan ja mahalaukun isoon kaarrokseen. Isossa vatsapaidassa on runsaasti rasvakudosta. Pieni vatsapaita () yhdistää maksan ja mahalaukun pienen kaarroksen.


title: Shay

text: Shay on amerikkalainen metsätyöhön suunniteltu höyryveturi, jollaisia oli käytössä 1800-luvun lopulta 1960-luvulle.


title: Shay

text: Innokas metsuri Ephraim Shay haki 14. heinäkuuta 1881 patentin kardaaniakselilla varustetulle höyryveturille, joka oli tarkoitettu nimenomaan metsärautateille.


title: Shay

text: Syy oli se, että suuren kysynnän ja siksi kiireen vuoksi amerikkalaiset metsäyhtiöt eivät pohjustaneet metsäratoja, vaan kiskot vedettiin suoraan maan pinnalle, ja seurauksena oli, että kiskotus oli paitsi huteraa myös epätasaista ja kaarteet jyrkkiä. Kun silloisissa vetureissa oli jäykkä alusta, niiden oli lähes mahdoton kulkea rataa.


title: Shay

text: Shayn ratkaisu oli yksinkertaisen nerokas: hän sijoitti veturinsa pyörät ensi kertaa teleihin, joita silloin käytettiin vain vaunuissa. Veturin kolme sylinteriä sijoitettiin oikeaan kylkeen pystyasentoon, ja tasapainon vuoksi kattila sijoitettiin epäsymmetrisesti alustan vasempaan puoliskoon. Shay jakoi vetokoneiston kahtia: toiseen puoliskoon kuuluivat sylinterit kampiakseleineen ja toiseen teleissä olevat vetopyörät. Kitkapainoa saatiin lisää ja eräänlainen varhaistyypin luistonestojärjestelmä syntyi, kun Shay keksi kytkeä myös tenderin pyörät kardaanilla vetokoneistoon. Koska kattila oli vasemmassa eli lämmittäjän puoleisessa reunassa, ilmapumppu säiliöineen sijoitettiin poikkeuksellisesti oikeaan reunaan normaalia alemmas. Näin yhdistelmä ei haitannut kuljettajan näkyvyyttä.


title: Shay

text: Näin syntyi yllättävä yhdistelmä: tenderihöyryveturi, jonka kaikki pyörät vetivät. Tenderin vesitila oli kookas, 10 kuutiometriä ja veturin kokonaispaino 76 tonnia. Kuten pääosa amerikkalaisista vetureista, nämäkin olivat hiilipolttoisia; puuta, etupäässä sahanpurua ja sahausjätteitä, poltettiin vain varikoilla.


title: Shay

text: Shay suunnitteli veturinsa hyvin joustavaksi: telin ansiosta pyörät seurailivat ratojen epätasaisuuksia hyvin, ja samoin jyrkätkään kaarteet eivät olleet ongelma; Shayn kääntösäde oli vain 50 metriä eli kolmasosa tavallisesta veturista. Syynä oli paitsi telirakenne, myös se, että veturin akselit oli keskitetty päihin. Se lisäsi myös hankauspainoa ja siis pitoa.


title: Shay

text: Tasaisilla raiteilla Shayt vetivät jopa 2 000 tonnin junia. Niiden nousukyky oli kuuluisa: ne nousivat jopa 100 promillen (100 mm:n nousu kiskometriä kohti) mäkiä tyhjillä vaunuilla ja jopa 60 promillen (60 mm nousu kiskometriä kohti) nousuja useiden satojen tonnien painoiset vaunut perässään. Saavutus oli erinomainen, kun jo 15 promillen nousu katsotaan normaali- tai leveäraiteisilla radoilla ylijyrkäksi; esimerkiksi Pollarinmäki Vilppulassa on vaikea paikka jopa kolmen veturin vetämälle 88 akselin tavarajunalle, vaikka sen nousu on "vain" 12,5 promillea; samoin Helsinki–Hyvinkää-radalla tarvittiin ennen väkivahvojen Dr12 -linjaveturien tuloa työntöveturia Helsingistä lähtöä varten, vaikka radan nousu on vain 2 promillea.


title: Shay

text: Shay-veturien ongelma oli voimansiirron meluisuus ja melko alhainen huippunopeus; Shayt olivat vääntökoneita. Ongelmana oli myös kiskojen kuluminen kaarteissa epätasaisesti Shayn epäsymmetrisen voimansiirron takia.


title: Shay

text: Shayta sanottiin joskus "puolihammasrataveturiksi": siinä ei ollut hammasratalaitteistoa, mutta vaihteistojen hammaspyörät akseleissa kuluivat yleensä vauhdilla ottaessaan kiinni radalla olleisiin oksiin ja kiviin.


title: Shay

text: Silti Shayt olivat aikakautensa ennätyksen tekijöitä: kitkavetureita, jotka nousivat kaltevuuksista joihin yleensä tarvittiin hammasrata tai vaijeriveto.


title: Shay

text: Jälkipolville on säilynyt 115 Shay-veturia. Museoitujen lisäksi lukuisia on kunnostettu ajokuntoon.


title: Shay

text: Heisler ja Climax. olivat ratkaisultaan samantapaisia. Jos veturi suistui kiskoilta, se tapahtui niin pahassa paikassa että veturin sai pois vain osiksi purkamalla. Osat koottiin tehtaalla tai joskus omalla konepajalla.


title: Shay

text: Shay-, Heisler- ja Climax-veturit tekivät pitkän ja merkittävän työpäivän amerikkalaisessa metsäteollisuudessa. Viimeiset näistä vetureista olivat käytössä vielä 1960-luvulla.


title: Shay

text: Vasta telaketjuilla tai erikoiskumipyörillä liikkuvan raskaan metsätyökaluston kehittyminen nykyiselleen teki näistä uurtajista tarpeettomia.


title: Ympäristökampanja

text: Ympäristökampanja on joukko toimenpiteitä, joiden tavoitteena on aikaansaada ympäristöystävällinen muutos. Kampanja on tietyn ajan kestävä tiettyyn teemaan ja maantieteelliseen alueeseen keskittyvä vaikuttamishakuinen toimenpide, johon yleensä liittyy tiedottamista, tapahtumia ja toimintaa kohdeyleisölle. Kohdeyleisö voi olla tarkkaan tai laajasti määritetty joukko ihmisiä. Ympäristökampanja keskittyy valittuun ympäristöteemaan, johon tiedotus, tapahtumat ja toiminta liittyvät.


title: Ympäristökampanja

text: Ympäristökampanjoita toteuttavat monet tahot: yksityiset ihmiset, järjestöt, valtiolliset toimijat, yritykset ja yhteisöt. Kampanjoiden sisältö, tavoitteet ja resurssit vaihtelevat ratkaisevasti. Ympäristökampanjoita voidaan tehdä myös viherpesun (greenwash) toivossa, lähinnä rakentamaan vihreämpää imagoa.


title: Ympäristökampanja

text: WWF ja Greenpeace ovat tunnettuja ympäristön puolesta globaalisti kampanjoivia järjestöjä, joiden kampanjat ovat usein laajamittaisia ja tarkkaan suunniteltuja. Tällaiseen ympäristökampanjaan kuuluu organisaation koko kampanjaohjelman suunnittelu globaalilla tasolla. Jokaisella ympäristöteemalla on oma kampanjastrategia ja yleensä globaali kampanjatiimi mukaan lukien vapaaehtoiset avustajat ja aktivistit. Kampanja koostuu tieteellisestä tutkimuksesta, poliittisesta vaikuttamisesta, viestinnästä, tapahtumista ja/tai toiminnasta. Usein kampanjan tavoitteena on vaikuttaa kansalaisten mielipiteisiin ja käyttäytymiseen, poliittiseen päätöksentekoon ja lainsäädäntöön sekä yritysten toimintaan.


title: Ympäristökampanja

text: Modernit ympäristökampanjat kasvoivat laajamittaisiksi 1960-luvulla, jolloin ensin yksittäiset henkilöt ja myöhemmin laajemmat kansanjoukot alkoivat kyseenalaistamaan modernia elämäntapaa, kuluttamista ja huolestumaan ympäristön saastumisesta. Tavallisten kansalaisten huolesta kasvaneet tapahtumat kasvoivat kansanliikkeiksi eri ympäristöteemojen puolesta.


title: Ympäristökampanja

text: Tunneituista ympäristöjärjestöistä Greenpeace syntyi Kanadassa 1971 protestina Yhdysvaltain Alaskassa tekemiä ydinkokeita vastaan. Kampanja valaanpyyntiä vastaan alkoi myös 70-luvulla. Idea WWF:stä sai alkunsa vuonna 1960 englantilaisen liikemies Victor Stolan ehdottaessa kirjeitse Julian Huxleylle varojen keräämistä Afrikan luonnon suojeluun. 1970-luvulla käynnistyi mm. WWF:n ensimmäinen sademetsäkampanja, jolla kerätyin varoin monista Keski-Afrikan, Kaakkois-Aasian ja Latinalaisen Amerikan sademetsäalueista tehtiin suojelualueita.


title: Kuno Klemm

text: Kuno Klemm (5. maaliskuuta 1888 – 1945) oli saksalainen kenraalimajuri toisen maailmansodan aikana. Hän oli syntynyt Lauenburgissa Saksassa. Hän liittyi keisarillisen Saksan armeijaan huhtikuussa 1908, ja palveli 82. jalkaväkirykmentissä. Toisen maailmansodan alkaessa hänet ylennettiin everstiksi, ja hän komensi tuolloin Wehrmachtin 374. jalkaväkirykmenttiä. Hänet ylennettiin kenraalimajuriksi 1. lokakuuta 1943. Hän tuolloin 75. jalkaväkirykmentin komentaja. Hänet siirrettiin miehitettyyn Norjaan marraskuussa 1944 sotavankileirin komendantiksi. Hän teki itsemurhan Oslossa vuonna 1945, Josef Terbovenin ja Wilhelm Rediessin tapaan.


title: Henrik Lilius (toimitusjohtaja)

text: Henrik August Kasimir Lilius (1. elokuuta 1921 Helsinki – 26. maaliskuuta 2014 Helsinki) oli Tamfeltin (entinen Tampereen Verkatehdas) toimitusjohtaja 1956–1985 ja suomalaisen tekstiiliteollisuuden keskeinen vaikuttaja. Koulutukseltaan hän oli diplomi-insinööri. Hänen aikanaan Tamfelt kansainvälistyi ja sen painopiste siirtyi villateollisuudesta konehuopatuotantoon, jota edesauttoi Suomen metsäteollisuuden voimakas kasvu 1950-luvulla.


title: Henrik Lilius (toimitusjohtaja)

text: Tehdas toimi vielä Liliuksen aikana pääasiallisesti Tammerkoskella (vuoteen 1975) ennen siirtymistään uuteen tehtaaseen Tampereen Hankkioon. Yritys ehti myös kokea hänen aikanaan nimen muutoksen perinteisestä Tampereen Verkatehdas Oy – Tammerfors Klädesfabriks Ab (1797) nimestä Tamfeltiksi.


title: Alexandros Souflas

text: Alexandros Souflas (s. 10. elokuuta 1988) on suomalais-kreikkalainen jalkapalloilija, jonka seura on Kreikan Superliigan Atromitos FC. Hän teki debyyttinsä liigassa kaudella 2006–2007.


title: Alexandros Souflas

text: Souflas on myös edustanut Suomea nuorten maajoukkueissa, viimeksi alle 20-vuotiaiden maajoukkueessa.


title: Ted Sator

text: Ted Sator (s. 18. marraskuuta 1949 New Hartford, New York, Yhdysvallat) on yhdysvaltalainen jääkiekkovalmentaja.


title: Ted Sator

text: Satorin pelaajaura ei ollut kovinkaan pitkä. Hän pelasi kaksi kautta NCAA-yliopistosarjan Bowling Greenin joukkueessa. Vuonna 1973 Satorin pelaajaura päättyi Eastern Hockey League -sarjan Long Island Ducks -joukkueessa.


title: Ted Sator

text: Sator nousi NHL-valmentajaksi vuonna 1983 Philadelphia Flyersissa. Kaudeksi 1985–1986 Satorista tehtiin New York Rangersin päävalmentaja toimittuaan edelliskautena Mike Keenanin apulaisena. Loistavasti sujunut kausi nosti odotuksia jatkosta, mutta kauden 1986–1987 surkea aloitus johti Satorin potkuihin. Seuraavana vuonna Buffalo Sabres palkkasi Satorin. Tämä luotsasi Buffalon kahdesti pudotuspeleihin, joissa kuitenkin joukkue putosi ensimmäisellä kierroksella. Sator vapautettiin tehtävistään vuonna 1989.


title: Ted Sator

text: Buffalon potkujen jälkeen Sator toimi apulaisvalmentajana Boston Bruinsissa, St. Louis Bluesissa, Hartford Whalersissa ja Vancouver Canucksissa. Vuodet 1997–2002 hän valmensi ECHL-joukkue New Orleans Brassia.


title: Ted Sator

text: Sator on valmentanut myös Elitserienissä ja SM-liigassa, jossa toimi kahden kauden ajan Bluesin luotsina. Tämän jälkeen hän on valmentanut Slovenian maajoukkuetta ja viimeksi Itävallan pääsarjassa pelaavaa unkarilaisjoukkuetta Alba Volán Székesfehérvária.


title: Mike Ridley

text: Michael Owen Guy Ridley (s. 8. heinäkuuta 1963 Winnipeg, Manitoba, Kanada) on kanadalainen entinen jääkiekkoilija.


title: Mike Ridley

text: Ridleyn ura oli vaikeuksissa juniorisarjoissa, kun James Patrickin taklauksen johdosta hänen jalkansa murtui ja myöhemmin hän mursi myös solisluunsa. Hänestä ei enää 19-vuotiaana uskottu tulevan NHL-pelaajaa ja hän pelasi yhden kauden kakkostason nuorisokiekkoa. Kaudeksi 1983–1984 Ridley siirtyi Manitoban yliopiston joukkueeseen, jossa hän teki läpimurtonsa. Hänet valittiin ensimmäisellä kaudellaan Kanadan parhaaksi yliopistopelaajaksi ja seuraavalla kaudella hän mahtui vielä tähdistökentälliseenkin.


title: Mike Ridley

text: Koska Ridleyn taidot tulivat esille melko myöhäisessä vaiheessa, häntä ei ole ikinä varattu NHL:ään. New York Rangers teki Ridleyn kanssa sopimuksen kaudeksi 1985–1986 joukkueen kakkosvalmentajan suosituksesta. Tulokaskaudellaan Ridley iski heti 65 pistettä ja mahtui NHL:n tulokaskentälliseen. Seuraavalla kaudella hänet kuitenkin kaupattiin Washington Capitalsiin yhdessä Bob Crawfordin ja Kelly Millerin kanssa vaihdossa Bob Carpenteriin ja toisen kierroksen varausoikeuteen.


title: Mike Ridley

text: Washingtonissa Ridley pelasi seitsemän kokonaista kautta ja loi uraa tasaisen varmana pistemiehenä. Hänen uransa paras kausi on 1988–1989, jolloin hän teki piste- (89) ja maaliennätyksensä (41). Hänet valittiin myös . Kauden 1993–1994 jälkeen Ridley kaupattiin Toronto Maple Leafsiin Rob Pearsonista. Toronton valmentaja Pat Burns ei kuitenkaan pitänyt Ridleyn pehmeästä pelityylistä ja tämä kaupattiin heti seuraavana kesänä Vancouver Canucksiin vaihdossa kovaotteisemmasta Sergio Momessosta.


title: Mike Ridley

text: Vancouverissa Ridleyn ura tuli päätökseen. Kausi 1995–1996 oli Ridleylle vaikea, sillä hän kärsi selkävaivoista, eikä pystynyt pelaamaan kuin 37 ottelua. Seuraavaksi kaudeksi Ridley palasi Vancouveriin, mutta lopetti uransa kesällä 1997. Hän pelasi kuitenkin vielä neljä ottelua seuraavalla kaudella IHL-liigan Manitoba Moosessa.


title: Elizabeth Daily

text: Elizabeth Ann Guttman (s. 11. syyskuuta 1961 Los Angeles, Kalifornia) on yhdysvaltalainen laulaja, näyttelijä ja lauluntekijä, joka tunnetaan paremmin nimillä E.G. Daily, sekä Elizabeth Daily.


title: Elizabeth Daily

text: Hänet tunnetaan erityisesti äänirooleistaan animaatiosarjoissa Tehotytöt ja Ipanat. Daily aloitti näyttelijän uransa 1970-luvun lopulla ja on toiminut myös laulajana vuodesta 1985 lähtien.


title: Elizabeth Daily

text: Hän on julkaissut kolme levyä vuosina 1985, 1989 ja 1999.


title: Tiger of Sweden

text: Tiger of Sweden on ruotsalainen vaatemerkki. Sen perustivat vuonna 1903 Uddevallassa räätälit Markus Schwarmann ja Hjalmar Nordström. Aluksi valmistus keskittyi miesten vaatteisiin. Nykyään merkillä on lisäksi mallisto naisille sekä farkkumallisto. Valikoimiin kuuluu myös asusteita.


title: Tiger of Sweden

text: Vuonna 2003 Tiger of Sweden myytiin tanskalaiselle IC Companysille.


title: Mari Järvenpää

text: Mari Johanna Järvenpää (s. 29. marraskuuta 1981 Kaustinen) on suomalainen yleisurheilija. Järvenpään päälajeja ovat 800 metrin juoksu ja 1 500 metrin juoksu, mutta hän on osallistunut myös 400 metrille ja 3 000 metrin juoksukilpailuihin.


title: Mari Järvenpää

text: Mari Järvenpäätä valmentaa nykyisin Maria Paczos-Czakon. Vuoteen 2005 asti hänen juoksuvalmentajanaan toimi Timo-Jaakko Puronaho ja vuosina 2005–2009 Jukka-Pekka Puumalainen. Järvenpää edusti Kaustisen Pohjan-Veikkoja vuoteen 2000 asti ja Kokkolan Veikkoja vuodesta 2001 lähtien. Tällä hetkellä hän asuu Jyväskylässä.


title: Mari Järvenpää

text: Mari Järvenpään kaksoissisko Minna Järvenpää juoksee myös kilpaa, päälajeinaan 400, 800 ja 1 500 metriä.


title: Mari Järvenpää

text: Järvenpää on voittanut Suomen mestaruudet Kalevan kisoissa 800 metrillä vuosina 2004, 2006, 2007, 2008 ja 2010 sekä 1 500 metrillä vuosina 2007, 2008 ja 2009. Lisäksi hänellä on kolme hopeaa ja yksi pronssi 1 500 metriltä, kaksi hopeaa ja yksi pronssi 800 metriltä sekä yksi hopea 400 metriltä. Yleisurheilun Suomi–Ruotsi-maaotteluissa Järvenpää edusti Suomea ensimmäisen kerran 1998. Hän on voittanut maaottelussa 800 metriä vuonna 2005 ja 1 500 metriä vuosina 2007, 2008 ja 2009.


title: Mari Järvenpää

text: Maaliskuulla 2008 kilpailluissa sisäratojen MM-kilpailuissa Järvenpää juoksi uuden 1500 metrin Suomen ennätyksen 4.13,24, mutta karsiutui loppukilpailusta. Aikaisempi, Monika Kinnusen juoksema ennätys oli 16 vuoden takaa.


title: Ipanat

text: Ipanat () on yhdysvaltalainen Emmy-palkittu animaatiosarja, jonka tuotti Klasky Csupo. Sarjaa esitettiin ensi kerran Yhdysvalloissa Nickelodeonilla vuosina 1991–1994, jonka jälkeen siitä tuotettiin lisää jaksoja menestyksen myötä. Uudet jaksot esitettiin vuosina 1997–2004. Suomessa sarjaa esitti Yle TV1. Sarja kertoi siitä, kuinka vauvat ja lapset näkivät ja kokivat ympärillään tapahtuvat asiat.


title: Ipanat

text: Ipanoista tuotettiin myös kaksi elokuvaa, "Ipanat" (1998) ja "Ipanat Pariisissa" (2000). Sarjan loputtua siitä tuotettiin myös spin-off sarja All Grown Up, jossa kaikki hahmot ovat noin yhdeksän vuotta vanhempia.


title: Ipanat

text: Sarjassa keskityttiin erityisesti päähahmon Tommin sekä hänen ystäviensä Jaskan, Vilin, Lillin, Kitin ja veljensä Niilon seikkailuihin. He kykenevät kommunikoimaan toistensa kanssa vauvojen kielellä, jota aikuiset eivät ymmärrä. Vauvat pääosin ymmärtävät aikuisten puhetta, mutta käsittävät esimerkiksi vertauskuvallista puhetta väärin. Mukana ovat myös kolmevuotiaat Annika ja Susa, jotka kykenevät kommunikoimaan sekä aikuisten että vauvojen kanssa. Annika käyttää usein etuaan hyväksi manipuloidessaan jompiakumpia eikä siksi aina tule toimeen kiltimmän Susan kanssa.


title: Ipanat

text: Wizard Magazine listasi vuonna 2008 Ipanat sijalle 34 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 92.


title: Topi Ruotsalainen

text: Topi Ruotsalainen (s. 20. marraskuuta 1979 Kuopio) on suomalainen taidemaalari. Hänet tunnetaan erityisesti taidokkaana ihmisten kuvaajana, ja hänen teostensa aiheena on useimmiten ihmisryhmät. Koulutukseltaan Ruotsalainen on sekä taiteen maisteri Taideteollisesta korkeakoulusta (2005) että kuvataiteiden maisteri Kuvataideakatemiasta (2008).


title: Topi Ruotsalainen

text: Näyttelyitä Ruotsalainen on pitänyt muun muassa Mäntyharjun Taidekeskus Salmelassa (2007,2008), Galleria Heinossa (2010,2013,2016), Heinolan Taidekeskus Ihanassa (2006), Helsingin Galleria Katariinassa (2007) sekä Galerie Oljemarkissa (2005). Ulkomailla hänen töitään on ollut esillä muun muassa Lontoon Royal Academy Schools galleriassa (2007) sekä New Yorkin Trygve Lie Galleryssa (2006).


title: Topi Ruotsalainen

text: Topi Ruotsalainen on valittu vuonna 2008 Taidekeskus Salmelan vuoden nuoreksi taiteilijaksi, ja hänen töitään on oli myös esillä Salmelan vuoden 2008 kesänäyttelyssä. Topi Ruotsalainen on Helsingin taiteilijaseuran jäsen sekä Taidemaalariliiton jäsen.


title: Topi Ruotsalainen

text: Taidemaalauksen ohessa Topi Ruotsalainen soittaa ja laulaa Mount Fool -nimisessä roots-yhtyeessä.


title: Michael J. Bloomfield

text: Michael John "Bloomer" Bloomfield (s. 16. maaliskuuta, 1959) Yhdysvaltalainen astronautti, joka on osallistunut kolmelle sukkulalennolle.


title: Michael J. Bloomfield

text: Bloomfield on kotoisin Lake Fentonista, Michiganista. Hän suoritti alemman korkeakoulututkinnon United States Air Force Academyssä ja sai hävittäjälentäjäkoulutuksen F-15- ja F-16-konetyypeille. Vuonna 1994 Bloomfield suoritti maisterin tutkinnon Old Dominion Universityssä.


title: Michael J. Bloomfield

text: Ensimmäisellä sukkulalennollaan Bloomfield toimi ohjaajana (STS-86) vuonna 1997, jolloin hän telakoi sukkulan MIR-avaruusasemaan. Samana vuonna hän toimi pilottina myös lennolla STS-97 ja vuonna 2000 komentajana lennolla STS-110. Molemmat lennot päättyivät Kansainväliselle avaruusasemalle.


title: Michael J. Bloomfield

text: Bloomfield toimi apulaispäällikkönä lentohenkilökunnalle NASAn Johnson Space Centerssä vuodesta 2006 kesäkuuhun 2007, jolloin hän erosi NASAn palveluksesta.


title: Milko Kelemen

text: Milko Kelemen (30. maaliskuuta 1924 – 8. maaliskuuta 2018) oli kroatialaissyntyinen säveltäjä. Hän opiskeli muun muassa Pariisissa Olivier Messiaenin ja Freiburgissa Wolfgang Fortnerin johdolla.


title: Milko Kelemen

text: Kelemenille on myönnetty Bundesverdienstkreuz, Jugoslavian suuri valtiopalkinto, Bonnin Beethoven-palkinto (1963) ja Ordre des Arts et des Lettres'n ritarius. Hänen tärkein kustantajansa on Sikorski; teosten joukossa on "Salut au Monde" (1996).


title: Elaine Kellett-Bowman

text: Dame Mary Elaine Kellett-Bowman, DBE (8. heinäkuuta 1923 – 4. maaliskuuta 2014) oli brittiläinen Konservatiivipuolueen poliitikko. Hän kouluttautui juristiksi.


title: Elaine Kellett-Bowman

text: Kellett-Bowman istui parlamentin jäsenenä Lancasterista vuosina 1970–1997. Hän oli myös europarlamentaarikkona vuosina 1975–1984.


title: Elaine Kellett-Bowman

text: Kellett-Bowmanilla oli neljä lasta ensimmäisen miehen kanssa. Tämän kuoltua hän meni uusiin naimisiin poliitikko Edward Kellett-Bowmanin kanssa.


title: George E. Killian

text: George E. Killian (6. huhtikuuta 1924 Valley Stream, New York – 7. joulukuuta 2017 Glendale, Arizona) oli huomattava yhdysvaltalainen urheiluvaikuttaja. Hän toimi Kansainvälisen opiskelijaurheiluliiton (FISU) puheenjohtajana 1999–2011.


title: George E. Killian

text: Killian syntyi Valley Streamissa, New Yorkin osavaltiossa, ja valmistui Ohio Northern Universitysta sekä Buffalon yliopistosta.


title: George E. Killian

text: Killian työskenteli high school- sekä yliopistokoripallojoukkueiden valmentajana ja eteni lopulta FIBA:n johtoon (1990–1998). Hän oli Kansainvälisen olympiakomitean jäsenenä. Työstään valmentajana hän pääsi vuonna 2000 Women’s Basketball Hall of Fameen Knoxvillessä, Tennesseessä.


title: Celebesinparatiisimonarkki

text: Celebesinparatiisimonarkki ("Eutrichomyias rowleyi") on äärimmäisen uhanalainen endeemisenä Indonesiassa Sangihen saarella elävä lintu.


title: Celebesinparatiisimonarkki

text: Kooltaan celebesinparatiisimonarkki on noin 18 cm. Väritykseltään lintu on vatsastaan vaaleansininen ja selkä ja pää ovat hieman tummemman siniset. Myös nokan väri on sininen. Pyrstön alapuolen höyhenet ovat tuhkanharmaat. Laji muistuttaa hieman sinimonarkkia, mutta on tätä suurempi eikä celebesinparatiisimonarkilla ole mustia alueita otsassa ja kurkussa. Lajin äänet ovat äänekkäät "tuk", "step step" ja tyypillisimmin "chewt chewt" äänet.


title: Celebesinparatiisimonarkki

text: Celebesinparatiisimonarkit elävät useimmiten vanhoissa metsissä ja metsäisissä laaksoissa. Lintu käyttää ravintonaan hyönteisiä. Kannan kooksi arvioidaan 19–135 yksilöä. Suurin lajiin kohdistuva uhka on metsien hakkaaminen maanviljelysmaaksi. Pienempi uhka on lajin metsästys kauniin höyhenpuvun takia.


title: Antoni Ramallets

text: Antoni Ramallets i Simón (1. heinäkuuta 1924 Barcelona – 30. heinäkuuta 2013 Vilafranca del Penedès) oli espanjalainen jalkapallomaalivahti sekä valmentaja, joka pelasi suurimman osan ammattilaisurastaan FC Barcelonassa. 1950-luvulla häntä pidettiin yleisesti yhtenä parhaimmista jalkapallomaalivahdeista.


title: Antoni Ramallets

text: Ramallets suoritti asepalveluksensa San Fernandon laivastotukikohdassa. Sen jälkeen hän pelasi kahden vuoden ajan Mallorcassa, kun toinen maailmansota oli käynnissä suuressa osassa Eurooppaa. Ramallets teki ensin sopimuksen Barcelonan kanssa vuonna 1946, mutta vietti aikaa lainalla Real Valladolidissa, ennen kuin palasi Barcelonaan ja teki La Liga -debyyttinsä voittoisassa Sevilla-ottelussa 28. marraskuuta 1948. Barcelonassa hän pelasi vuodesta 1946 vuoteen 1961 saakka yhteensä 548 ottelua ja voitti kuusi kertaa Espanjan pääsarjan, Primera Divisiónn, viisi Espanjan Cupia ja kaksi Inter-Cities Fairs Cupia. Hän voitti viidesti Espanjan pääsarjan parhaan maalivahdin tittelin ("Zamora"), vuosina 1952, 1956, 1957, 1959 ja 1960.


title: Antoni Ramallets

text: Ramallets pelasi Espanjan ja Katalonian maajoukkueissa. Hän pelasi Espanjan maajoukkueessa 35 ottelua. Osana Espanjan maajoukkuetta hän ylsi vuoden 1950 maailmanmestaruuskilpailuissa Brasiliassa neljännelle sijalle. Joukkue hävisi kolmossijasta käytävän ottelun Ruotsille maalein 1–3. Kansainvälinen lehdistö nimesi hänet turnauksen parhaaksi maalivahdiksi. Espanjan maajoukkueen lisäksi Ramallets pelasi epävirallisessa Katalonian maajoukkueessa seitsemässä ottelussa Francisco Francon vallan aikana.


title: Antoni Ramallets

text: Pelaajauran jälkeen Ramallets siirtyi valmentajaksi. Hän valmensi seitsemää espanjalaista joukkuetta, kuten Valladolidia, Zaragozaa, Logronesia ja Herculesia, vuosien 1962 ja 1969 aikana. Vuonna 1964 hän voitti Zaragozan kanssa Espanjan Cupin (joka tunnettiin tähän aikaan nimellä "Copa del Generalisim"), sekä johdatti joukkueen myös Inter-Cities Fairs Cupin voittoon Valenciaa vastaan.


title: Antoni Ramallets

text: Ramallets kuoli 30. heinäkuuta 2013 pitkällisen sairauden jälkeen 89 vuoden iässä Vilafranca del Penedèsissa "Centre Sociosanitari Ricard Fortuny" -sairaalassa. Hänet haudattiin "barca"-teemaisessa seremoniassa. Seuran presidentti Sandro Rosell, seuran uusi pomo Gerardo Martino sekä kapteenit Carles Puyol, Xavi Hernández, Andrés Iniesta ja Víctor Valdés olivat paikalla hautajaisissa. Muita kuuluisia henkilöitä paikalla olivat Jordi Roura, Jordi Cardoner, Andoni Zubizarreta, Carles Rexach, Juan Laporta ja Josep Lluís Núñez.


title: Antoni Ramallets

text: Ramalletsin vaimo, Paquita Domínguez, kuoli 20. elokuuta 2012, jonka jälkeen Ramallets oli syvästi murheellinen ja siitä lähtien hänen tilansa oli mennyt huonompaan suuntaan. Hänen kaksi tytärtään ja muu perhe auttoivat häntä selviytymään surusta.


title: Virginio Rognoni

text: Virginio Rognoni (s. 5. elokuuta 1924) on italialainen kristillisdemokraattipuolueen poliitikko. Hän syntyi Corsicossa, Milanon maakunnassa.


title: Virginio Rognoni

text: Rognoni toimi maansa sisä- (1978–1983), oikeus- (1986–1987) ja puolustusministerinä (1990–1992). Hän oli korkeimman tuomarineuvoston ("Consiglio Superiore della Magistratura") varapresidenttinä vielä vuosina 2002–2006.


title: Merv Pregulman

text: Mervin ”Merv” Pregulman (10. lokakuuta 1922 – 29. marraskuuta 2012) oli yhdysvaltalainen amerikkalaisen jalkapallon pelaaja. Hän pelasi Michiganin yliopiston joukkueessa Wolverinesissa vuosina 1941–1943 ja NFL:ssä Green Bay Packersissa (1946), Detroit Lionsissa (1947–1948) ja New York Bulldogsissa (1949).


title: Merv Pregulman

text: Pregulman syntyi Lansingissa, Michiganissa.


title: Merv Pregulman

text: Vuonna 1982 College Football Hall of Fameen päässeestä Pregulmanista tuli ammattilaisuransa jälkeen menestyvä liikemies. Hän oli toisen maailmansodan veteraani.


title: Serge Reggiani

text: Serge Reggiani (2. toukokuuta 1922 – 23. heinäkuuta 2004) oli näyttelijä, chansonlaulaja ja taidemaalari. Hän syntyi Reggio nell'Emiliassa, Italiassa, mutta muutti vanhempineen Ranskaan ollessaan kahdeksan ikäinen.


title: Serge Reggiani

text: Reggiani esiintyi muiden muassa elokuvissa "Yön portit" (1946), "Rakastajatar" (1952) ja "Ilmiantaja" (1962). Lauluillaan hän nousi kuuluisuuteen vasta nelikymppisenä.


title: Serge Reggiani

text: Myöhemmällä iällä Reggiani ryhtyi maalaamaan. Hän kuoli Pariisissa sydänkohtaukseen 82-vuotiaana toisen suositun laulajan, Sacha Distelin kuolemaa seuranneena päivänä. Hänet on haudattu Cimetière du Montparnasseen.


title: Vereenigingin rauha

text: Vereenigingin sopimus oli toisen buurisodan päättänyt rauhansopimus, joka solmittiin Britannian sekä Transvaalin ja Oranjen vapaavaltion buurien välillä 31. toukokuuta 1902 Vereenigingissä eteläisessä Transvaalissa. Sopimuksessa buurit suostuivat kuningas Edvard VII:n alamaisiksi ja korvaukseksi saivat valloitetut maansa takaisin ja lisäksi korvauksia sodan aikana tuhotuista maatiloista. Lisäksi buureille turvattiin oikeus käyttää kieltään afrikaansia kouluissa ja oikeuslaitoksessa, ja heille luvattiin itsehallinto mahdollisimman pian.


title: Vereenigingin rauha

text: Transvaal ja Oranjen vapaavaltio saivat sopimuksen lupaaman täyden itsehallinnon jo vuonna 1907.


title: Vereeniging

text: Vereeniging on vuonna 1892 perustettu kaupunki Etelä-Afrikassa Gautengin provinssissa Vaal-joen varrella. Vuonna 1991 kaupungin väkiluku oli 345 000. Kaupungin tärkeimmät teollisuustuotteet ovat rauta, teräs, putket ja tiilet.


title: Vereeniging

text: Kaupungissa solmittiin vuonna 1902 toisen buurisodan päättänyt Vereenigingin sopimus.


title: Finn Tugwell

text: Finn Tugwell (s. 18. maaliskuuta 1976) on tanskalainen pöytätennispelaaja. Tugwellin uran paras saavutus on pronssimitali Ateenan olympialaisista 2004, jolloin hän voitti Michael Mazen kanssa mitalin.


title: Finn Tugwell

text: Joulukuussa 2007 Tugwell oli maailmanrankingissa sijalla 73.


title: Lucius Calpurnius Piso Caesoninus

text: Lucius Calpurnius Piso Caesoninus oli roomalainen poliitikko. Hän oli Calpurnia Pisoniksen isä ja näin ollen Julius Caesarin appi. Pisolla oli myös poika Lucius Calpurnius Piso. Piso oli Ciceron poliittinen vastustaja.


title: Lucius Calpurnius Piso Caesoninus

text: Caesar meni naimisiin Pison tyttären kanssa vuonna 59 eaa. Seuraavana vuonna Piso valittiin konsuliksi Aulus Gabiniuksen kanssa. Yhdessä kansantribuuni Publius Clodiuksen kanssa konsulit ajoivat Ciceron maanpakoon. Palkkioksi tästä Piso sai konsulikautensa loputtua provinssikseen Macedonian. Piso ryösteli provinssiaan, ja vuonna 55 eaa. hänet kutsuttiin takaisin Roomaan. Cicero piti senaatissa Pisoa vastaan syytöspuheen "In Pisonem". Caesarin ylittäessä Rubikonin Piso pysytteli neutraalina.


title: Lucius Calpurnius Piso Caesoninus

text: Piso oli vuoden 50 eaa. kensori Appius Claudius Pulcherin kanssa.


title: Lucius Calpurnius Piso Caesoninus

text: Caesarin murhan jälkeen Piso vaati, että diktaattorin testamenttia tulisi noudattaa. Aluksi Piso oli Marcus Antoniuksen vastustaja. Mutinan sodan aikana hän osallistui lähetystöön, joka neuvotteli Antoniuksen kanssa.


title: Lucius Calpurnius Piso Caesoninus

text: Pison uskotaan olleen Papyrusten huvilan omistaja.


title: Kaarlo Slöör

text: Kaarlo (Karl) Aleksanteri Slöör (18. tammikuuta 1833, Viipuri – 21. syyskuuta 1905, Helsinki) oli hovineuvos, runoilija, suomentaja ja Suomen virallisen lehden päätoimittaja. Slöör käytti nimimerkkejä "Santala" ja "Kaarlo Santala".


title: Kaarlo Slöör

text: Slöörin vanhemmat olivat seppämestari Gustaf Adolf Slöör ja Johanna Sofia Tammelin. Hän pääsi ylioppilaaksi 1851 ja valmistui filosofian maisteriksi 1857. Slöör toimi Pietarin suomalaisen seurakunnan koulujen tarkastajana 1857-1865, Suomen virallisen lehden toimittajana ja päätoimittajana 1865-1905 ja Finlands Allmänna Tidningin päätoimittajana 1900-1905. Slöör oli myös kenraalikuvernöörinkanslian kassanhoitajana 1884-1899.


title: Kaarlo Slöör

text: Slöör sai kansallisen herätyksen jo Viipurin ruotsalaisessa lukiossa opiskellessaan, ylioppilasaikanaan vuonna 1854 hän keräsi runoja Kannakselta ja Inkerissä.


title: Kaarlo Slöör

text: Slöör julkaisi runoja salanimellä Santala, muun muassa "Mansikoita ja mustikoita" -nimisessä kalenterissa 1860, ja suomensi William Shakespearen Macbethin 1864 ja osia Vänrikki Stoolin tarinoista sekä Henrik Ibsenin Nukkekoti-näytelmän. Ensin mainittu oli ensimmäinen Suomessa koskaan tehty Shakespeare-suomennos. Slöör sai Suomalaisen Kirjallisuuden Seuran palkinnon samana vuonna eli 1864.


title: Kaarlo Slöör

text: Slöörin vaimo vuodesta 1863 oli Aina Emilia Ehrnström (s. 1845, k. 1929), heidän tyttärensä Mary Helena Slöör (s. 1878, k. 1947) oli naimisissa Akseli Gallen-Kallelan (s. 1865, k. 1931) kanssa.


title: Aapo Lyytinen

text: Abraham (Aapo) Lyytinen (14. marraskuuta 1852 Liminka – 26. maaliskuuta 1893 Helsinki) oli suomalainen runoilija. Hän julkaisi runojaan nimimerkillä "Sampoinen".


title: Aapo Lyytinen

text: Lyytinen toimi opettajana Kärsämäen kansakoulussa 1884–1886.


title: Paulina Gerzon

text: Paulina Gerzon (s. 27. tammikuuta 1995 New York, Yhdysvallat) on yhdysvaltalainen näyttelijä. Hän aloitti näyttelemisen televisiossa 5-vuotiaana.


title: Paulina Gerzon

text: Gerzon esitti Francesca Spataforea televisiosarjassa "Sopranos" vuosina 2006–2007. Hän näytteli sitä ennen vuosina 2001–2005 sarjassa "All My Children" ja 2003–2007 sarjassa "" Katie Nicholsonin roolissa. Hän on esiintynyt myös sarjoissa "Kova laki", "Sinkkuelämää", "Asema 62" ja "Synnytystuskia" sekä joissakin elokuvissa.


title: Erkki West

text: Ernst Robert Magnus Winter, kirjailijanimi Erkki West (28. joulukuuta 1857 Hartola – 17. elokuuta 1934 Helsinki), oli suomalainen merikapteeni, joka julkaisi kaksi kirjaa. Winterin vanhemmat olivat Hartolan kappalainen, myöhemmin kirkkoherra Adolf Magnus Winter (1828–1880) ja Julia Malvina Bonsdorf (1836–1926). Perheessä oli yhdeksän lasta.


title: Erkki West

text: Ernst Winter toimi merikapteenina ja kirjoitti 1920-luvulla osin omien kokemustensa pohjalta kaksi kirjaa. Ernst Winter oli kirjailija Maila Talvion ja rovasti Hugo Winterin veli.


title: KLS

text: KLS tai Kls voi tarkoittaa ainakin seuraavia:


title: Aku Rautala

text: August Ripatti, käytti kirjailijanimeä Aku Rautala () oli suomalainen työläiskirjailija.


title: Aku Rautala

text: Rautala kävi kansakoulun ja Paimion kansanopiston. Hän työskenteli vuosina 1912-1918 konepaja-, rakennus-, saha-, tehdas- ja satamatyöläisenä ja oli vangittuna poliittisista syistä Suomen sisällissodan jälkeen. Vapauduttuaan Rautala toimi Suomen työväenpuolueen toimitsijana Jyväskylässä 1919-1923 sekä WSOY:n palveluksessa ensin varastomiehenä ja myöhemmin 1930-1931 kustannusvirkailijana.


title: Aku Rautala

text: Rautala oli naimisissa kirjailija Iris Uurron kanssa, heidän poikansa oli kirjailija Aku-Kimmo Ripatti. Rautala kuoli jäätyään raitiovaunun alle Helsingissä.


title: Mimesis

text: Mimesis ( 'jäljittely') on keskeinen taiteen teorian käsite. Sillä tarkoitetaan luonnon tai todellisuuden jäljittelyä ja esittämistä taiteen keinoin.


title: Mimesis

text: Platon ja Aristoteles kutsuivat mimesistä luonnon jäljittelyksi. Platonin mukaan kaikki taideteokset ovat imitointia, teokset heijastavat niiden taustalla olevia todellisia ideoita. Kaikki, minkä ihmiset näkevät, on vain etäistä heijastumaa ihanteellisista muodoista ja ajatuksista. Tällä perusteella taiteilijat ovat Platonin mielestä vain jäljitelmien jäljittelijöitä. Aristoteles puolestaan tähdensi tragedian analyysissään, että taide jäljittelee ihmisten toimintaa. Aristoteles myös katsoi, että taideteos ei kopioi todellisuutta, vaan on jotain sellaista, mitä ei ole ollut aiemmin olemassa. Taideteos on kuin elävä organismi, jossa kaikki on kohdallaan loogisessa järjestyksessä.


title: Mimesis

text: Narratologiassa mimesis tarkoittaa näyttämistä kertomisen vastakohtana. Mimesis merkitsee kertojan poissaoloa tai vähäistä läsnäoloa.


title: Yhdystie 8540

text: Yhdystie 8540 on Suomen tieverkon osuus Pudasjärven Kipinän kylästä Oulun Pahkalan kaupunginosan halki Yli-Iihin. Tien pituus on 39 kilometriä. Kunnanrajalle asti tien nimi on Yli-Iintie, Oulun rajalla tie muuttuu Pahkalantieksi.


title: Yhdystie 8540

text: Tien varrella sijaitsee tunnettu Kierikkikeskus.


title: Yhdystie 8540

text: Ympäristöministeriö on kaavaillut tietä seututieksi, ja ehdottanut sitä yhdistettäväksi mahdollisesti Iin ja Yli-Iin väliseen seututiehen 851.


title: Andøya

text: Andøya on pohjoisin saari Vesterålenin saaristossa, Nordlandin läänissä Norjassa. Saari kuuluu Andøyn kuntaan. Sen pinta-ala on 488 neliökilometriä, joten se on Norjan kymmenenneksi suurin saari.


title: Andøya

text: Saarella sijaitsee 1962 perustettu luotainrakettien laukaisukeskus Andøyan rakettikoealue.


title: DigitalGlobe

text: DigitalGlobe on yhdysvaltalainen satelliittikaukokartoituskuvien myyjä. Sen toimipaikka on Longmontissa Coloradossa. Yhtiössä oli vuonna 2006 kaikkiaan 350 työntekijää. Yhtiön toimitusjohtaja on avaruusalalle poikkeuksellisesti nainen, Jill Smith.


title: DigitalGlobe

text: Yhtiö perustettiin vuonna 1992 "Earth Imaging and Information Company" -nimisenä. Sen alkua tuki Land Remote Sensing Policy Act -laki, joka pyrki kaukokartoituskuva-aineistojen kaupallistamiseen.


title: DigitalGlobe

text: QuickBird 2-kaukokartoitussatelliitti alkoi 18. lokakuuta 2001 kerätä uutta valokuva-aineistoa. Google Earth käyttää DigitalGloben materiaalia. Yhdysvaltojen terrorisminvastainen sota johti vuodesta 2002 alkaen siihen, että DigitalGloben kaltaisten yritysten saamat Yhdysvaltain liittovaltion laitosten tekemät kuvatilaukset kasvoivat rajusti.


title: DigitalGlobe

text: Early Bird 1 kuului yhtiön edeltäjäyhtiölle, Earth Watch Inc.'lle. Se laukaistiin avaruuteen 24. joulukuuta 1997 Venäjältä Svobodnyn kosmodromilta Start-1-raketilla. Satelliitissa on kolmen metrin resoluution omaava pankromaattinen kamera ja multispektraalinen kamera, jonka resoluutio oli 15 metriä.


title: DigitalGlobe

text: QuickBird laukaistiin 18. lokakuuta 2001 ja on ollut pitkään DigitalGloben pääkamera avaruudessa. Sen rakensivat Ball Aerospace (kamera) ja Orbital Sciences Corporation (satelliitti). Se laukaistiin Yhdysvalloista Delta II -raketilla. Se lentää 450 km:n korkeudella aurinkosynkroonisella radalla. Se korvasi toimintansa lopettaneen QuickBird-1-satelliitin. Sen pankromaattisen kameran resoluutio on 60 cm ja multispektraalisen kameran resoluutio on 2,4 metriä.


title: DigitalGlobe

text: Ball Aerospace rakensi WorldView-1:n. Satelliitti laukaistiin 18. syyskuuta 2007 Vandenberg Air Force Base -tukikohdasta Delta II -kantoraketilla. Yhdysvaltain sotilastiedusteluun liittyvä National Geospatial-Intelligence Agency on kuvamateriaalin pääasiallinen ostaja. Satelliitin pankromaattisen kameran resoluutio on 50 cm.


title: DigitalGlobe

text: Ball Aerospace rakensi myös WorldView-2-satelliitin, joka laukaistiin 9. lokakuuta 2009. Boeing laukaisi satelliitin avaruuteen. Pankromaattisen kameran resoluutio on 46 cm ja monivärikameran resoluutio on 1,84 m.


title: DigitalGlobe

text: Yhtiö tilasi elokuun lopussa 2010 hintaan 307 miljoonan dollaria Ball Aerospace- ja ITT Industries -yhtiöiltä WorldView-3-satelliitin. Se laukaistiin vuoden 2014 puolivälissä.


title: Kianna Underwood

text: Kianna Underwood (s. 28. marraskuuta 1992 New York, Yhdysvallat) on yhdysvaltalainen näyttelijä. Underwood aloitti näyttelemisen 7-vuotiaana eli vuonna 1999. Hän on esiintynyt myös Mike Tollin ja Brian Robbinsin luomassa "All That" sketsisarjassa vuosina 2004–2005.


title: Beyond Fear

text: Beyond Fear on yhdysvaltalainen heavy metal -yhtye. Tim Owens perusti sen maaliskuussa 2005 sivuprojektiksi. Tällöin hänen pääyhtyeensä oli Iced Earth. Owensin lähdettyä Iced Earthista Beyond Fearista tuli hänelle pääyhtye.


title: Bill Demong

text: Bill Demong (s. 29. maaliskuuta 1980 Vermontville, New York, Yhdysvallat) on yhdysvaltalainen yhdistetyn hiihtäjä, joka voitti olympiakultaa ja maailmanmestaruuden.


title: Bill Demong

text: Sapporon MM-kisoissa 2007 Demong voitti hopeaa normaalimatkalta. Liberecin MM-kilpailuissa 2009 hän voitti suurmäen Gundersen-kilpailun (HS134 + 10 km), oli yhteislähtökilpailussa viides ja normaalimäen Gundersen-kilpailussa (HS100 + 10 km) pronssilla. Oslon MM-kilpailuissa 2011 hän oli suurmäen Gundersen-kilpailussa kuudes ja normaalimäen kilpailussa seitsemäs. Val di Fiemmen MM-kilpailuissa 2013 Demong oli mukana Yhdysvaltojen pronssia voittaneessa normaalimäen joukkueessa. Olympialaisissa hän on sijoittunut Salt Lake Cityssä 2002 neljänneksitoista sprintissä ja neljänneksi viestissä. Vancouverissa 2010 hän voitti suurmäen Gundersen-kilpailun (HS140 + 10 km), oli kuudes normaalimäen Gundersen-kilpailussa ja hopealla joukkuekilpailussa.


title: Bill Demong

text: Demong on kilpaillut maailmancupissa vuodesta 1999 asti ja voittanut yhdeksän osakilpailua: kaudella 2001–2002 Liberecissä, kaudella 2006–2007 Lahdessa, kaudella 2007–2008 Trondheimissa, kaudella 2008–2009 Ramsaussa, Whistlerissä, Klingenthalissa, Lahdessa sekä Vikersundissa ja kaudella 2009–2010 Val di Fiemmessä. Lisäksi hän on ollut kuusi kertaa toinen ja kuusi kertaa kolmas (13.2.2012 mennessä). Kauden 2007–2008 ja 2008–2009 maailmancupin kokonaiskilpailuissa hän sijoittui kolmanneksi.


title: Bill Demong

text: Demong lopetti uransa yhdistetyn hiihtäjänä vuonna 2015.


title: Tugela

text: Tugela eli Thukela on Etelä-Afrikan KwaZulu-Natalin provinssin suurin joki. Se saa alkunsa Mont-aux-Sourcesin ylängöltä ja kuljettuaan 502 kilometrin matkan laskee Intian valtamereen. Tugela-joella käytiin useita merkittäviä taisteluita toisessa buurisodassa. Historiallisesti joki oli Zulumaan eteläinen rajajoki.


title: Jean-Pierre Dumont

text: Jean-Pierre ”J. P.” Dumont (s. 1. huhtikuuta 1978 Montréal, Kanada) on kanadalainen jääkiekkoilija, joka pelaa SC Bernin joukkueessa Sveitsin pääsarjassa.


title: Jean-Pierre Dumont

text: Dumont pelasi neljä kautta Val-d'Or Foreursissa QMJHL-junioriliigassa, yhdessä Roberto Luongon, Francis Lessardin, Steve Béginin ja Jean-Luc Grand-Pierren kanssa, joista myös tuli NHL-kiekkoilijoita.


title: Jean-Pierre Dumont

text: New York Islanders varasi Dumontin NHL:ään kolmantena . Hänen NHL-uransa alkoi kuitenkin Chicago Blackhawksin riveissä vuonna 1998. Keväällä 2000 hänet siirrettiin Buffalo Sabresiin.


title: Jean-Pierre Dumont

text: Elokuussa 2006 Dumont allekirjoitti kahden vuoden sopimuksen Nashville Predatorsin kanssa ja helmikuussa 2008 hän jatkoi sopimusta vielä kahdella vuodella. Lokakuussa 2011 hän siirtyi Sveitsin pääsarjan SC Berniin, jossa hän oli pelannut jo NHL:n työsulkukaudella .


title: Vodek Sadalski

text: Włodzimierz ”Vodek” Sadalski (s. 29. elokuuta 1949) on Puolan liiton koulutus- ja urheilujohtaja sekä entinen lentopallovalmentaja ja pelaaja, joka valmensi kaudella 2008 Savonlinnan East Volleyta lentopallon 1-sarjassa. Pelaajaurallaan Sadalski pelasi passarina voittaen olympiakultaa Montrealin olympialaisissa vuonna 1976 ja maailmanmestaruuden 1974 Meksikossa. Häntä pidetään yhtenä Puolan kaikkien aikojen parhaista passareista.


title: Vodek Sadalski

text: Pelaajauransa jälkeen Sadalski suuntasi Suomeen pelaamaan mestaruussarjaan Kokkolan Tiikereissä syksyllä 1979, seuraavalla kaudella 1980-81 Sadalski ryhtyi Kokkolan Tiikereiden pelaajavalmentajaksi, jona hän toimi myös kaksi seuraavaa kautta. Tiikereiden pudottua mestaruussarjasta hän ryhtyi valmentamaan kakkossarjaan Ylivieskan Kuulaa. Ylivieskasta hänet hankittiin mittavien neuvotteluiden jälkeen Seinäjoen Maila-Jussien riveihin 1-sarjaan valmentamaan. Maila-Jussit nousi Sadalskin opeilla SM-sarjaan heti ensimmäisellä kaudella. Hän hyödynsi joukkueen harjoituksissa etenkin kotimaataan Puolaa, missä joukkue leireili erittäin paljon ja pelasi sikäläisiä huippujoukkueita vastaan. Kaudella 1985 Maila-Jussit otti Suomen Cupin voiton, jonka jälkeen se eteni kaksi kertaa peräkkäin Suomen mestaruuteen kausilla 1986 ja 1987. Tämän jälkeen Maila-Jusseilla koittivat laihemmat vuodet loukkaantumisten ja pelaajapulan takia, ja myös Sadalski oli lähtemässä Seinäjoelta. Hän toimi viimeisinä vuosinaan Seinäjoen Lyseon lentopallo-opettajana. Tämän jälkeen Wlodzimierz Sadalski toimi Suomen miesten maajoukkueen päävalmentajana vuosina 1987–1992.


title: Vodek Sadalski

text: Sadalski on valmentanut urallaan myös muun muassa Kokkolan Tiikereitä, Salon Piivolleyta, Raision Loimua ja monia muita seuroja Suomessa. Savonlinnan East Volleyta hän on valmentanut vuosina 2001–2003 sekä kaudesta 2005 lähtien.


title: Vodek Sadalski

text: Sadalski oli äärimmäisen vaativa valmentaja. Ei ollut harvinaista, että pelaaja lähti harjoituksista kotiin ennen muita miettimään treenien tarkoitusperiä.


title: Zulumaa

text: Zulumaa (aikaisemmin myös Sulumaa) oli kuningaskunta, joka sijaitsi nykyisen Etelä-Afrikan KwaZulu-Natalin provinssin alueella. Sitä asuttivat pääasiassa zulut, ja se oli vuosina 1816—1897 itsenäinen kuningaskunta. Zulumaa rajoittui Intian valtamereen sekä suurin piirtein nykyisiin Mosambikin ja Swazimaan rajoihin. Se oli kooltaan noin 25 900 km².


title: Zulumaa

text: Pohjoisten ngunien keskuudessa syntyi 1700-luvun lopulla poliittisia levottomuuksia liiallisen väestönkasvun ja kaupallisen kilpailun seurauksena. Koska ngunien hallitsema rannikkoalue rajoittui Intian valtamereen, Lohikäärmevuoristoon ja eurooppalaisten hallitsemaan Kapmaahan, oli tarvittavan lisämaan hankkiminen mahdollista vain sisäisten sotien avulla. Ngunien väliset etniset yhteenotot johtivat uudenlaisen sotilaallisen ja hallinnollisen järjestelmän syntymiseen. "Mustaksi Napoleoniksi" kutsutun Shaka Zulun johdolla syntyikin vahva zuluvaltio.


title: Zulumaa

text: Nguniheimot muodostivat aluksi kolme pääryhmää: Dingiswaoyn johtama Mtethwan, Sobhuzan johtama Ngwanen sekä Zwiden johtama Ndwandwen kuningaskunta. Vuoteen 1817 mennessä Zulumaan hallinnasta sotivat pääasiassa Zwide ja Dingiswaoy. Tämän sodan aikana Dingiswaoyn joukkojen tärkeimmäksi johtajaksi nousi Shaka. Shaka aloitti uudenlaisen Zulu-kuningaskunnan rakentamisen pääasiassa valloitusten avulla, mikä johti Ndwandwen ja Zulumaan sotaan. Shakaa pidetään yhtenä Afrikan merkittävimmistä armeijan ja sodankäynnin organisoijista. Hän korvasi aikaisemmin aseina käytetyt pitkät heittokeihäät lyhyillä iskukeihäillä, joita voitiin käyttää taistelussa toistuvasti. Zulusoturit ryhtyivät lähestymään vihollista myös mahdollisimman hiljaa ja näkymättömissä ja yllättivät sen äkillisellä rynnäköllä. Uuden taktiikan avulla Shaka löi pian Zwiden joukot.


title: Zulumaa

text: Shaka hallitsi jo yli 100 000 ihmisen valtakuntaa 1820-luvun puoleen väliin mennessä ja hänen armeijassaan oli 40 000 miestä. Shaka keskitti vallan kuninkaan persoonaan ja hoviin ja peri heimopäälliköiltä veroja. Hän myös sijoitti armeijansa yksiköitä ympäri valtakuntaa taatakseen alueiden uskollisuuden. Lisäksi Shaka loi uudenlaisen kansallistunteen korostaessaan valtakuntansa "zulumaisuutta". Koko valtakunnan väestön katsottiin kuuluvan zulu-heimoon ja kaikkien alamaisten tuli osoittaa uskollisuutta suoraan kuninkaalle. Perinteisistä ngunijuhlista tehtiin valtakunnan virallisia festivaaleja ja perinteitä. Shakan onnistui näin luoda valtakuntaansa uudenlainen zuluidentiteetti, joka ylitti hänen alamaisinaan olleiden eri heimojen ja ryhmien alkuperäiset identiteetit.


title: Zulumaa

text: Shaka laajensi valtakuntaansa 1820-luvun aikana nykyisen Mosambikin rajalle asti pohjoisessa, lännessä Lohikäärmevuorten taakse ja etelässä myöhemmän Transkein bantustanin rajoille asti. Hän toivotti myös brittiläiset kauppiaat alueelleen ja lähetti diplomaattisia lähetystöjä Englannin hoviin.


title: Zulumaa

text: Shakan valloituksia pakoon lähti suuri joukko väestöä, joka muodosti niin sanotun Mfecaneliikkeen (, tunnetaan myös sesothonkielisellä nimellä Difaqane ja Lifaqane) ja jonka vaikutukset tuntuivat Keski- ja Itä-Afrikassa saakka. Eri banturyhmien valtiollinen kehitys nopeutui ja Afrikkaan syntyi useita uusia kuningaskuntia kuten Ndebele ja Gaza sekä edelleen olemassa olevat Besotho (nykyinen Lesotho) ja Swazi (nykyinen Swazimaa).


title: Zulumaa

text: Vuonna 1828 Shakan velipuoli Dingane toteutti onnistuneen salajuonen Shakan salamurhaamiseksi ja nousi zulujen kuninkaaksi. Dingane tuskin kuitenkaan koskaan oli varma asemastaan valtaistuimella. Voortrekkerien ja zulujen välisessä Blood Riverin taistelussa buurit tuhosivat Andries Pretoriuksen johdolla suuren zuluarmeijan. Taistelun jälkeen zuluvaltakunta ajautui sisäpoliittiseen kriisiin ja hajosi. Dinganen velipuoli Mpande pakeni etelään tuhansien seuraajien kanssa voortrekkerien vasalliksi ja löi Dinganen joukot Magongon taistelussa vuonna 1840. Dingane pakeni ja murhattiin vuotta myöhemmin Ubombo-vuoristossa.


title: Zulumaa

text: Kaivannaisteollisuuden kehittymisen myötä Etelä-Afrikka koki muutoksia. Sisämaan rannikon satamiin yhdistävä rautatieverkko helpotti tavaroiden kuljettamista ja tehosti maataloutta ja rannikon satamakaupungit nauttivat taloudellisesta noususuhdanteesta timanttien tuoman vaurauden myötä. Mustien hallitsemat kuningaskunnat sisämaassa kukistettiin yksitellen ja liitettiin valkoisten hallitsemiin alueisiin. Näistä yhteenotoista merkittävin oli vuoden 1879 zulusota, jossa zulujen Isandlwanan taistelussa saavuttamasta voitosta huolimatta zulu-valtio kukistettiin ja liitettiin Britannian alaisuuteen. Maasta tehtiin vuonna 1887 ensin erillinen Zulumaan kruununsiirtomaa, kunnes se liitettiin Nataliin vuonna 1897.


title: Zulumaa

text: Apartheidin aikana osittain Zulumaan alueelle perustettiin alueellisesti hajanainen KwaZulun bantustan. Vuodesta 1994 KwaZulu-Natalin provinssin on kuulunut Zulumaa-niminen piirikunta. Nykyään alueen talous perustuu pääasiassa karjankasvatukseen. Tärkeimmät viljelykasvit ovat sokeriruoko ja puuvilla ja alueen merkittävimmät teollisuudenalat ovat sokerin valmistus ja paperiteollisuus.


title: Pavel Rostovtsev

text: Pavel Aleksandrovitš Rostovtsev (, s. 21. syyskuuta 1971 Gus-Hrustalni, Vladimirin alue, Venäjän SFNT, Neuvostoliitto) on venäläinen entinen ampumahiihtäjä.


title: Pavel Rostovtsev

text: Rostovtsev osallistui urallaan kaksiin talviolympialaisiin. Salt Lake Cityssä 2002 hän sijoittui viestissä neljänneksi, takaa-ajossa viidenneksi sekä normaalimatkalla ja sprinttikilpailussa kuudenneksi. 2006 Torinon olympialaisissa hän saavutti uransa ainoan olympiamitalin Venäjän joukkueen sijoittuessa hopealle viestikilpailussa. Rostovtsev osallistui Torinon kisoissa henkilökohtaisista matkoista vain normaalimatkalle, jossa hän sijoittui kolmanneksitoista.


title: Pavel Rostovtsev

text: Rostovtsev osallistui ensimmäisen kerran aikuisten MM-kilpailuihin Slovakian Brezno-Osrbliessa 1997 ja saavutti ensimmäisen MM-mitalinsa kaksi vuotta myöhemmin Kontiolahden MM-viestistä, jossa Venäjän joukkue sijoittui hopealle. Oslon MM-kilpailuissa 2000 Rostovtsev saavutti kolme hopeamitalia henkilökohtaisilla matkoilla ja kultaa samana vuonna Lahdessa järjestetyssä MM-viestikilpailussa. Slovenian Pokljukassa vuonna 2001 järjestetyissä MM-kilpailuissa hän voitti maailmanmestaruuden sprinttikilpailussa ja takaa-ajossa. Viestihopeaa hän saavutti vielä 2003 Hanti-Mansijskissa ja 2005 Hochfilzenissä.


title: Pavel Rostovtsev

text: Vuonna 1995 alkaneella urallaan Rostovtsev voitti seitsemän maailmancupin osakilpailua ja saavutti yhteensä 25 palkintokorokepaikkaa. Hän sijoittui cupin kokonaiskilpailussa toiseksi kaudella 2001–2002. Rostovtsev lopetti uransa kauden 2005–2006 jälkeen.


title: Mindy Cohn

text: Mindy Cohn (s. 20. toukokuuta 1966 Los Angeles, Kalifornia) on yhdysvaltalainen näyttelijä, joka tuli tunnetuksi 1980-luvulla lapsinäyttelijänä televisiosarjasta "The Facts of Life". Sarjan aikana hän oli kolme kertaa ehdokkaana Young Artist -palkinnon voittajaksi.


title: Mindy Cohn

text: Viime aikoina Cohn on tehnyt enimmäkseen äänirooleja muun muassa Kim Possibleen ja erityisesti Scooby-Doo-aiheisiin animaatioihin, jonka roolisuorituksesta hänet huomioitiin Daytime Emmy -ehdokkuudella vuonna 2003.


title: USA Network

text: USA Network on yhdysvaltalainen kaapelitelevisiokanava. Kanava aloitti lähetyksensä 27. syyskuuta 1977. Sen omistaa NBC Universal. USA Networkin oli nähtävissä vuonna 2005 noin 89 miljoonassa kotitaloudessa.


title: USA Network

text: Kanava aloitti lähetyksensä syyskuun lopussa vuonna 1977 nimellä Madison Square Garden Network ja siitä tuli nopeasti yksi Yhdysvaltojen pääkanavista. Huhtikuussa 1980 kanava vaihtoi nimensä USA Networkiksi, kun sen omistusrakennetta uudelleenjärjestettiin. 24. syyskuuta 1992 USA Network lanseerasi sisarkanavansa, Sci Fi Channelin.


title: USA Network

text: Samaan aikaan USA Network jakoi ohjelma-aikansa ja tilansa kahden muun vasta äskettäin aloittaneen televisiokanavan, C-SPAN ja Black Entertainment Televisionin (BET) kanssa. Kaikkien kolmen kanavan ohjelmatiedot julkaistiin esimerkiksi TV Guidessa "USA" nimen alla. Vuonna 2004 NBC Universal julkisti virallisesti yhtiön omistajuuden. Yhtiön teräväpiirtoversio aloitti toimintansa 3. lokakuuta 2007 ja se on saatavilla nykyisin DirecTV:ssä ja useissa kaapeliverkoissa.


title: George Pickett

text: George Edward Pickett (16. tai 28. tammikuuta 1825 – 30. heinäkuuta 1875) oli yhdysvaltalainen ammattiupseeri ja Etelävaltioiden kenraali Yhdysvaltain sisällissodan aikana. Hänet muistetaan ennen kaikkea Gettysburgin taistelun kolmantena päivänä tapahtuneesta Etelävaltioiden armeijan verisestä hyökkäyksestä, joka kantaa hänen nimeään.


title: George Pickett

text: Pickett syntyi Richmondissa Virginiassa ensimmäisenä Robert ja Mary Pickettin kahdeksasta lapsesta. Hän oli tulevan etelävaltiolaisten kenraalin Henry Hethin serkku. Pickett meni länteen Springfieldiin, Illinoisiin opiskelemaan lakia, mutta 17-vuotiaana hänet hyväksyttiin Yhdysvaltain sotilasakatemiaan eli West Pointiin. Legendan mukaan hänen pääsynsä West Pointiin järjesti Abraham Lincoln, mutta tämän tarinan epäillään olevan hänen leskensä hänen kuolemansa jälkeen sepittämä. Tosiasiassa hänen pääsynsä kouluun varmisti Illinoisin kongressimies John T. Stuart, Pickettin sedän ystävä ja Lincolnin kollega.


title: George Pickett

text: Pickett oli suosittu kadetti West Pointissa, mutta hän valmistui vuosikurssinsa heikoimmilla arvosanoilla. Normaalisti huono menestys opinnoissa olisi merkinnyt loppua sotilasuralle, mutta George Custerin tavoin Pickett valmistui juuri ennen Meksikon–Yhdysvaltain sodan puhkeamista, jolloin oli suuri tarve upseereille. Pickett määrättiin toiseksi luutnantiksi 8. jalkaväkirykmenttiin ja hän joutui miltei heti Yhdysvaltain ja Meksikon väliseen sotaan. Hän saavutti kansallista kuuluisuutta kiivettyään Chapultepecin taistelun aikana kaiteelle ja heilutettuaan häneen kohdistuvasta tulituksesta huolimatta linnoituksen yläpuolella Yhdysvaltain lippua, jonka hän oli saanut haavoittuneelta toveriltaan, tulevalta Etelävaltioiden kenraali James Longstreetilta. Tempauksensa ansiosta Pickett ylennettiin kapteeniksi. Sodan jälkeen hän palveli Texasin rajaseudulla, sai ylennyksen ykkösluutnantiksi 1849 ja kapteeniksi 9. USA:n jalkaväkeen 1855.


title: George Pickett

text: Tammikuussa 1851 Pickett nai Sally Harrison Steward Mingen, virginialaisen tohtori John Mingen tyttären, mutta vaimo menehtyi lapsivuoteeseen saman vuoden marraskuussa. Kapteeni Pickett palveli seuraavaksi Washingtonin territoriossa. 1856 hän johti Fort Bellinghamin rakennustöitä Bellingham Bayssä, nykyisessä Bellinghamin kaupungissa. Hän rakensi kaupunkiin talon, joka on nykyään paikan vanhin rakennus. Bellinghamissa Pickett nai haida-intiaaniheimoon kuuluneen naisen nimeltä Morning Mist, jonka kanssa sai pojan James Tilton Pickettin (1857–1889); Morning Mist kuoli muutamia vuosia myöhemmin. ”Jimmy” Pickett oli lyhyen elämänsä aikana sanomalehtitaiteilija.


title: George Pickett

text: Vuonna 1859 Pickett valloitti San Juanin saaren Washingtonin edustalla Tyynessämeressä, ja otti näin osaa aluekiistaan Yhdistyneen kuningaskunnan kanssa. Tapausta nimitetään sikasodaksi, koska se sai alkunsa erään jenkkifarmarin tapettua Hudson Bay Companyn sian. Pickett komensi vain 68 miestä, mutta pysäytti kolme brittien sotalaivaa ja näiden mukana olleet tuhat miestä estäen heidän maihinnousunsa. Hänen tiedetään sanoneen: ”Me teemme siitä Bunker Hillin”. Presidentti James Buchanan sai lopulta luutnantti Winfield Scott Hancockin välityksellä neuvoteltua sopimuksen osapuolten välille.


title: George Pickett

text: Fort Sumterin pommituksen jälkeen Pickett lähti Oregonista kotiinsa taistelemaan Etelävaltioiden puolelle huolimatta siitä, että hän vastusti orjuutta. 16. maaliskuuta 1861 hän liittyi Etelävaltioiden tykistöön. Kuukaudessa hänet nimitettiin everstiksi Rappahannock-linjalle Fredericksburgiin, kenraalimajuri Theophilus H. Holmesin komentoon. Holmes vaikutti siihen, että Pickettistä tuli prikaatinkenraali 14. tammikuuta 1862. Pickettin ensimmäinen taistelukomennus oli Virginian niemimaan taisteluissa, joissa hän johti Gamecocks-prikaatia. Hänen prikaatinsa taisteli hyvin Williamsburgissa, Seven Pinesissa ja Gaines' Millissä. Gaines' Millissä Pickett ammuttiin hevosen selästä ja hän sai luodin olkapäähänsä. Hän oli kolme kuukautta sivussa taisteluista, ja käsi oli kipeä vielä vuoden kuluttua. Hän palasi armeijaan syyskuussa 1862 ja sai komentoonsa kaksi prikaatia käsittävän divisioonan armeijakunnassa, jota komensi hänen vanha Meksikon-toverinsa, kenraalimajuri James Longstreet. Pickett ylennettiin kenraalimajuriksi 10. marraskuuta. Hänen joukkonsa eivät olleet mukana kunnon taisteluissa ennen Gettysburgia. Fredericksburgissa joulukuussa he joutuivat pieniin yhteenottoihin jenkkien kanssa, mutta eivät kokeneet tappioita. Longstreetin koko armeijakunta oli poissa 1863 käydystä Chancellorsvillen taistelusta, ja otti osaa Suffolkin kampanjaan. Ennen Gettysburgin kampanjaa Pickett rakastui virginialaiseen teinityttöön LaSalle ”Sallie” Corbelliin (1843–1931), ja matkusti tämän luokse Suffolkista useita kertoja. Vaikka Sallie väitti heidän tavanneen 1852, Pickett nai lopulta tämän 13. marraskuuta 1863.


title: George Pickett

text: Pickettin divisioona saapui Gettysburgin taisteluun toisen päivän iltana 2. heinäkuuta 1863. He olivat viivästyneet suorittaessaan vahtipalvelusta etelävaltioiden yhteyslinjalla Chambersburgissa Pennsylvaniassa. Kahden päivän kovan taistelun jälkeen kenraali Robert E. Leen Pohjois-Virginian armeija oli ajanut Unionin Potomacin armeijan korkeille kukkuloille Gettysburgin eteläpuolelle ja oli epäonnistunut hajottaa unionin armeijan. Kenraali Leen suunnitelma 3. päivän aamulle oli käynnistää massiivinen hyökkäys unionin linjan keskikohtaan paikassa nimeltä Cemetery Ridge. Hän komensi Longstreetin kolme divisioonaa hyökkäykseen — kaksi loppuun kulunutta divisioonaa A.P. Hillin joukoista (prikaatinkenraali J. Johnston Pettigrewin ja kenraalimajuri Isaac R. Trimblen komennossa) ja Pickettin divisioonan Longstreetin armeijakunnasta. Lee nimesi Pickettin johtamaan hyökkäystä (vaikka Longstreet oli oikeasti komennossa), miksi hyökkäyksen oikea nimi ”Pickett–Pettigrew–Trimblen hyökkäys”, ei ole kovin yleisessä tiedossa.


title: George Pickett

text: Kun unionin linjoja oli kaksi tuntia pehmitetty tykkitulella kolme divisioonaa asteli avoimelle pellolle mailin päässä Cemetery Ridgestä. Pickett innosti miehiään huutamalla: ”Ylös miehet, ja asemiin! Älkää unohtako tänään että olette vanhasta Virginiasta.” Pickettin divisioonan prikaatit komentajinaan prikaatinkenraalit Lewis A. Armistead, Richard B. Garnett, ja James L. Kemper, oli hyökkäyksen oikealla sivustalla. Divisioona sai niskaansa unionin rankaisevan tykistökeskityksen, ja kohdetta lähestyessään unionin joukkojen kivääritulta. Armisteadin prikaati eteni pisimmälle unionin linjoille. Armistead haavoittui kuolettavasti, lähellä ”Konfederaation korkean nousuveden merkkiä”. Mutta kumpikaan muista divisioonista ei edennyt, ja Armisteadin menestys ei saanut lisävoimia.


title: George Pickett

text: Pickettin hyökkäys oli verilöyly. Kun pohjoisvaltiot menettivät 1 500 miestä kaatuneina ja haavoittuneina, etelävaltioiden tappiot olivat yli 50 %. Pickettin kolme prikaatinkenraalia ja 13 rykmentinkomentajaa olivat kuolleiden joukossa. Kemper haavoittui ja Garnett ja Armistead kaatuivat. Trimble ja Pettigrew olivat korkea-arvoisimpia uhrien joukossa, Trimble menetti jalkansa ja Johnston kaatui perääntymismatkalla takaisin Virginiaan. Pickett on saanut hieman historiallista kritiikkiä siitä että selvisi itse taistelusta saamatta naarmuakaan, mutta hänen asemapaikkansa joukkojensa takana (luultavasti Codorin farmilla Emmitsburgin tiellä) oli divisioonankomentajien ohjesääntö siihen aikaan.


title: George Pickett

text: Kun sotilaat valuivat takaisin konfederaation linjoille Seminary Ridgeen, Lee pelkäsi unionin vastahyökkäystä ja yritti koota joukkojensa keskustan ja kertoi palaaville sotilaille, että se ”kaikki oli minun syytäni”. Pickett oli surun murtama lopun päivää eikä antanut Leelle anteeksi että tämä oli käskenyt hyökkäyksen. Kun Lee käski Pickettin koota divisioonansa puolustukseen, Pickett vastasi, ”Kenraali Lee, minulla ei ole nyt divisioonaa”. Pickettin virallista raporttia taistelusta ei ole koskaan löytynyt. On huhuttu että Lee hylkäsi raportin sen katkeran negatiivisuuden takia ja käski kirjoittaa uuden. Pickett suri miestensä menetystä kuolinpäiväänsä saakka. Sodan jälkeen Pickett ja Lee tapasivat kerran, ja tapaaminen oli ”jäinen”. John Singleton Mosby on kuitenkin asian ainoa todistaja. Toiset paikalla olleet kiistivät moisen. Mosby mukaan Pickett sanoi katkerasti jälkeenpäin ”Tuo mies tuhosi minun divisioonani”. Historioitsijat kuitenkin kiistävät tiedot ja Pickettin tiedetään syyttäneen tuhosta pohjoisvaltioita.


title: George Pickett

text: Gettysburgin jälkeen Pickett palveli Etelä-Virginiassa ja Pohjois-Carolinassa ja divisioonan komentajana Richmondissa Petersburgin piirityksen aikana. 1. huhtikuuta 1865 Pickett kärsi tappion Five Forksissa, ja sai Leen evakuoimaan Richmondin ja perääntymään Appomattoxin käräjätalolle. Kyseessä oli Pickettin viimeinen nöyryytys, koska hän oli hyökkäyksen aikana kahden mailin päässä miehistään syömässä leivoksia useiden muiden upseerien kanssa. Kun hän palasi taistelukentälle, oli liian myöhäistä. Sayler's Creekin taistelun jälkeen Pickett siirrettiin pois komennosta. Hän pääsi ehdonalaiseen Appomattoxin käräjätalolla 9. huhtikuuta 1865. Ehdonalaisestaan huolimatta Pickett pakeni Kanadaan. Hän palasi Norfolkiin Virginiaan 1866 työskentelemään vakuutusasiamiehenä.


title: George Pickett

text: Pickettin oli vaikea anoa armahdusta sodan jälkeen. Tämä oli vaikeaa muillekin West Pointin käyneille, jotka olivat eronneet unionin armeijasta. Entiset unionin upseerit, mukaan lukien Ulysses S. Grant, tukivat Pickettin armahdusta, mutta hän sai sen vasta vuoden ennen kuolemaansa kongressin määräyksestä.


title: George Pickett

text: Pickett kuoli Norfolkissa ja on haudattu Richmondiin Hollywoodin hautausmaalle.


title: Jon Åge Tyldum

text: Jon Åge Tyldum (s. 26. lokakuuta 1968 Snåsa) on norjalainen entinen ampumahiihtäjä.


title: Jon Åge Tyldum

text: Tyldum saavutti urallaan seitsemän MM-mitalia, joista kaksi henkilökohtaisista kilpailuista. Sprinttikilpailussa 1993 ja normaalimatkalla 1995 hän saavutti hopeaa. Viestistä tuli MM-pronssia 1991 ja hopeaa 1997. Joukkuekilpailussa Tyldum voitti MM-kultaa 1995 sekä hopeaa 1991 ja 1992. Hän osallistui kaksiin talviolympialaisiin ja sijoittui parhaimmillaan 1994 Lillehammerin olympialaisten viestissä seitsemänneksi.


title: Jon Åge Tyldum

text: Maailmancupin kokonaiskilpailun Tyldum voitti kaksi kertaa, vuosina 1992 ja 1995. Urallaan hän voitti kaksi osakilpailua ja saavutti yhteensä kuusi palkintokorokepaikkaa.


title: Pickettin hyökkäys

text: Pickettin hyökkäys oli etelävaltioiden Gettysburgin taistelun kolmantena päivänä 3. heinäkuuta 1863 suorittama hyökkäys, joka kantaa komentajansa George Pickettin nimeä. Pickett johti kolme divisioonaa avoimelle pellolle Cemetary Ridgen edustalle, jossa ne menettivät unionin joukkojen kivääri- ja tykkitulessa yli puolet miehistään. Divisioonia komensivat etelävaltioiden puolelta kenraalimajuri Isaac R. Trimble, prikaatinkenraali J. Johnston Pettigrew ja kolme Pickettin prikaatinkenraalia. Hyökkäys päättyi katastrofiin etelän joukkojen menetettyä yli puolet miehistään. Se päätti myös etelävaltioiden etenemisen pohjoisvaltioiden maaperällä ja pakotti kenraali Robert E. Leen vetämään joukkonsa takaisin Virginiaan.


title: Dick Sargent

text: Dick Sargent (19. huhtikuuta 1930 Carmel, Kalifornia – 8. heinäkuuta 1994) oli yhdysvaltalainen näyttelijä, joka esitti televisiosarjassa "Vaimoni on noita" ”toista Darrin Stephensiä”.


title: Dick Sargent

text: Sargent näytteli elokuvissa vuodesta 1956 alkaen. Kun Dick York lähti sarjasta "Vaimoni on noita" vuonna 1969, Sargent sai hänen roolinsa. Hänelle oli tarjottu roolia jo vuonna 1964, mutta hänellä oli tuolloin sopimus Universal Studiosin kanssa, ja hän hylkäsi roolin. Sargent esitti Darrinia sarjassa sen loppuun asti, vuoteen 1972.


title: Dick Sargent

text: "Vaimoni on noita" -sarjan jälkeen Sargent jatkoi työskentelyään elokuvissa ja vieraili useissa televisiosarjoissa. 1980-luvun puolivälissä hän esitti leski-isä Richard Prestonia tilannekomediassa "Down to Earth".


title: Dick Sargent

text: Myöhemmin hän ilmoitti olevansa homoseksuaali ja puolusti homojen oikeuksia. Hän asui kumppaninsa Albert Williamsin kanssa yhdessä kuolemaansa saakka. Hän kuoli vuonna 1994 eturauhassyöpään Los Angelesissa.


title: Craig McCracken

text: Craig Douglas McCracken (s. 31. maaliskuuta 1971 Charleroi, Pennsylvania) on yhdysvaltalainen Emmy-palkittu animaattori, animaatioiden ohjaaja ja käsikirjoittaja, joka tunnettaan parhaiten luomistaan piirrossarjoista "Tehotytöt" ja "Foster's Home for Imaginary Friends". McCracken on naimisissa "" -sarjan kehittäjän Lauren Faustin kanssa.


title: Craig McCracken

text: Craig kiinnostui piirtämisestä hyvin nuorella iällä ja muutettuaan äitinsä kanssa Whittieriin, Kaliforniaan isänsä kuoleman jälkeen hän opiskeli high schoolin valmistumisen jälkeen Kalifornia Institute of the Artsissa animointia. Samassa koulussa Craig tapasi luokkatoverinsa Genndy Tartakovskyn, jonka kanssa hän myöhemmin työskenteli samoissa piirretyissä sarjoissa uransa aikana. Ensimmäisenä vuotenaan Kalifornia Institute of the Artsissa hän loi lyhyitä animaatioita, joissa seikkaili hahmo nimeltä No Neck Joe. Craig loi myös The Whoopass Girls lyhytanimaation, jossa seikkailivat kolme söpöä pientä tyttöä, joilla oli supervoimia. Sarja tunnettiin myöhemmin nimellä Tehotytöt.


title: Craig McCracken

text: Vuonna 1993 Craig sai Cartoon Networkilta töitä, kun hänet nimitettiin animaatiosarjan Kaksi tyhmää koiraa taideohjaajaksi. Ohjelman suosiosta huolimatta se jäi lyhyeksi, mutta Craig jatkoi taideohjaamista, kun hän seuraavaksi toimi Dexterin laboratoriossa, jossa parissa työskenteli myös Craigin entinen luokkalainen Genndy Tartakovsky. Sarjan aikana Cartoon Network antoi luvan Craigille tehdä lisää lyhyt animaatioita The Whoopass Girlsistä. Lopulta sarjan nimeksi tuli The Powerpuff Girls, koska edellinen nimi oli hieman loukkaava. Ensimmäiset lyhytanimaatioit esitettiin vuonna 1995 What a Cartoon! ohjelmassa Cartoon Networkilla ja lopulta se oman sarjansa vuonna 1998.


title: Craig McCracken

text: Sarjasta tuli erittäin suosittu ja menestynyt maailmalla voittaen muun muassa Emmy-palkinnon. Myöhemmin japanilaiset loivat sarjan pohjalta oman versionsa nimeltä Demashita! Powerpuff Girls Z.


title: Craig McCracken

text: Elokuussa 2004 Craigin toinen luoma sarja Foster's Home for Imaginary Friends pääsi myös Cartoon Networkin ohjelmistoon, joka on Tehotyttöjen tavoin saavuttanut menestystä.


title: Taloustaito

text: Taloustaito (ent. Veronmaksaja) on 12 kertaa vuodessa ilmestyvä talouslehti ja siihen liittyvä verkkopalvelu taloustaito.fi, joita julkaisee Verotieto Oy. Lehden ensimmäinen numero ilmestyi vuonna 1948. Taloustaidon päätoimittaja on Antti Oksanen. Lehti on puoluepoliittisesti riippumaton.


title: Taloustaito

text:
Taloustaidon levikki on 235 079 (LT 2016) ja lukijamäärä 457 000 (KMT S16/K17). Se on Pohjoismaiden suurin talouslehti. Veronmaksajain Keskusliiton jäsenet saavat Taloustaidon jäsenetuna.
Taloustaidon sisällön painopiste on verotuksessa, taloudessa ja perhejuridiikassa. Lehti arvioi säännöllisesti kodin talouden perustekijöitä: asuntojen ja autojen hintoja ja kustannuksia, lainojen korkoja, sijoitusrahastojen tuottoja sekä eri kulutustuotteiden ja -palveluiden hintoja ja kustannuksia. Lehti kertoo myös taidesijoittamisesta.


title: Kanada-cup 1981

text: Kanada-cup 1981 (engl. "Canada Cup 1981") oli IIHF:n, NHL:n ja NHLPA:n järjestämä jääkiekkoturnaus joka järjestettiin nyt toista kertaa. Verrattuna aikaisempaan turnaukseen, pelattiin nyt loppuottelun lisäksi välierät, ja loppuottelussa riitti yksi voitto mestaruuteen.


title: Kanada-cup 1981

text: Mestaruuden vei Neuvostoliitto, joka voitti Kanadan loppuottelussa jopa 8-1. Tämä onkin Kanadan yksi suurinumeroisimmista tappioista maan jääkiekkoiluhistoriassa.


title: Kanada-cup 1981

text: Turnauksen parhaaksi pelaajaksi valittiin Neuvostoliiton maalivahti Vladislav Tretjak.


title: Eero Lampio

text: Eero Lampio (sukunimi aik. Lampén; 5. lokakuuta 1889, Lieksa – 30. heinäkuuta 1931, Paatsjoki) oli suomalainen konsuli, liikemies ja eräkirjailija, ainakin oman kertomansa mukaan myös kilpahiihtäjä


title: Eero Lampio

text: Lieksalaiseen kauppiasperheeseen syntynyt Lampio lopetti koulunkäynnin reputettuaan ylioppilaskirjoituksissa. Hän työskenteli sitten puutavarayhtiöiden palveluksessa Karjalan ja Lapin rajaseuduilla ja myöhemmin Venäjän puolella Itä-Karjalassa. Ensimmäisen maailmansodan aikana Lampio osallistui Venäjän sotatarvikekuljetuksiin ja hän toimitti Muurmannin ratatyömaalle ratapölkkyjä ja puutavaraa sillanrakennusta varten.


title: Eero Lampio

text: Vuonna 1919 Lampiosta tuli Suomen konsuli asemapaikkanaan Murmansk. Hän toimi yhteysmiehenä aluetta siihen aikaan hallinneiden englantilaisten suuntaan. Lampio oli mukana valmistelemassa Petsamoon suuntautunutta Walleniuksen retkeä ja hänestä oli tarkoitus tehdä Petsamon siviilihallinnon johtaja suomalaisten saatua Petsamon haltuunsa. Helmikuussa 1920 Lampio ehdotti, että Suomen valtio toimittaisi elintarvikkeita meritse elintarvikepulaa kärsivään Petsamoon. Kuljetuksella olisi ollut propanganda-arvoa ja lisäksi elintarvikkeet olisi myyty velaksi petsamolaisille ja näin sitoutettu heidät Suomeen.


title: Eero Lampio

text: Elintarvikkeiden kuljetusta varten yksityinen "Ab Murman Fiskeriet"-yhtiö sai Suomen valtiolta korottoman lainan "Silvia"-nimisen aluksen ostoa varten. Kuljetus pysähtyi kuitenkin Norjan Vuoreijaan, koska tällä välin Walleniuksen joukot oli karkotettu Petsamosta. Elintarvikkeet varastoitiin Vuoreijaan ja Lampio järjesti Silvia-alukselle paluulastiksi Suomeen Jäämeren kalaa. Kalaa ei saatu kuitenkaan Suomessa kaupaksi ja lopulta valtiolle koitui hankkeesta yli 2 miljoonan markan tappiot. Tilintarkastajat arvostelivat myöhemmin ulkoministeriötä epäluotettavana pidetyn Lampion käyttämisestä hankkeessa.


title: Eero Lampio

text: Englantilaisten poistuttua Murmanskista Lampio siirtyi Vuoreijaan jossa hän oli Suomen konsulina vuoden 1921 loppuun saakka. Vielä vuonna 1920 Lampio osti Suomen valtion laskuun kolme kalastusalusta joilla oli tarkoitus käynnistää valtamerikalastus Petsamossa.


title: Eero Lampio

text:
Vuonna 1923 Lampiosta tuli Kolttakönkään hotellin johtaja. Hän oli samaan aikaan myös valtion omistaman vuonna 1922 perustetun Oy Petsamo Ab:n asiainhoitajana ja lisäksi hän muonitti "Atif"-yhtiön järjestämiä savotoita sekä omisti traanikeittämön ja kalankuivaamon. Lampion asiainhoitajan toimi ja myös omat liiketoimet päättyivät kun Oy Petsamo Ab lopetettiin 1926 tappiollisena. Viimeksi Lampio toimi 1920-luvun lopulla Trifonan majana tunnetun valtion majatalon hoitajana.
Viimeiset vuotensa Lampio asui Petsamon Yläluostarin munkkien luona. Hän kirjoitti eräkirjoja ja harrasti metsästystä ja lohen ongintaa Petsamon joissa. Kesällä 1931 hän pyysi lohia yhdessä kullankaivaja Kaarlo Turusen (Kulta-Turunen) kanssa. Lampio ja Turunen hukkuivat heinäkuun lopulla 1931 kun heidän veneensä kaatui Paatsjoen Saarikoskessa.


title: Eteenpäin

text: Eteenpäin voi tarkoittaa seuraavia asioita:


title: Dylan ja Casey Boersma

text: Dylan ja Casey Boersma (s. 13. tammikuuta 1995 Los Angeles County, Kalifornia, Yhdysvallat) ovat amerikkalaiset näyttelijäkaksoset. Heidät muistetaan parhaiten Wilson Westin roolista draamasarjasta "Seitsemäs taivas". He esiintyivät sarjan kuudessa jaksossa vuosina 1997–2001. He ovat myös esiintyneet elokuvassa "The Story of Us" (1999) ja elokuvassa "Drillbit Taylor" (2008).


title: Marie Linder

text: Marie Linder (o.s. Musin-Puškin, alk. ; 8. joulukuuta 1840 Pietari – 5. maaliskuuta 1870 Helsinki) oli Kytäjän kartanon emäntä ja yksi ensimmäisiä suomalaisia naiskirjailijoita.


title: Marie Linder

text: Linderin vanhemmat olivat kreivi Vladimir Mushin-Puškin ja hänen suomalaissyntyinen puolisonsa Emelie o.s. Stjernvall. Isänsä puolelta hän oli kaukaista sukua runoilija Aleksandr Puškinille. Äitinsä kuoltua 1845 Marie Linder muutti Suomeen Träskändan kartanoon tätinsä Aurora Karamzinin luo. Hän alkoi harrastaa kirjoittamista jo varhain mutta tämä harrastus jäi syrjään kun hän meni naimisiin 1859 Constantin Linderin (1836–1908) kanssa. Linderit asettuivat asumaan vuonna 1862 Kytäjän kartanoon.


title: Marie Linder

text: Avioliiton vaikeudet ja yhden lapsen kuolema 1865 saivat Marie Linderin palaamaan takaisin kirjoitusharrastuksensa pariin. Tämän tuloksena syntyi ensin nimimerkillä "Stella" Vecko-Biblioteket -lehteen kirjoitettuja novelleja ja sitten samalla nimimerkillä romaani "En qvinna af vår tid" (Aikamme nainen) joka julkaistiin 1867. Romaanin päähenkilö Lucy kamppailee tuon ajan yhteiskunnan naisille asettamia rajoitteita vastaan ja romaanissa kuvataan hänen suhdettaan itsevaltaiseen isäänsä, kihlattunsa Edvardiin, jota Lucy itse pitää vastenmielisenä, sekä rakastettuun Oscariin, jonka kanssa Lucylla on platoninen suhde.


title: Marie Linder

text: Linder ei julkaissut useampia teoksia, sillä hän kuoli muutama vuosi romaanin ilmestymisen jälkeen virallisen tiedon mukaan kouristuskohtaukseen, mutta mahdollisesti kyseessä saattoi olla itsemurha.


title: Marie Linder

text: Constantin ja Marie Linderin poika oli kamariherra Hjalmar Linder.


title: Laertes (mytologia)

text: Laertes () oli kreikkalaisessa mytologiassa Ithakan kuningas ja Arkeisioksen ja Khalkomedusan poika. Hän oli yksi argonauteista ja osallistui myös Kalydonin metsästykseen.


title: Laertes (mytologia)

text: Laertes nai Autolykoksen tyttären Antikleian, joka synnytti hänelle Odysseuksen ja Ktimenen. Hän luovutti valtaistuimen pojalleen ennen tämä lähtöä Troijan sotaan, ja oli elossa vielä tämän palatessa harharetkiltään. Odysseuksen palattua takaisin Ithakaan Pallas Athene salli Laerteen saavan voimansa takaisin, ja tämä osallistui poikansa rinnalla Penelopen kilpakosijoiden surmaamiseen.


title: Laertes (mytologia)

text: Toisen version mukaan Odysseus ei olisikaan ollut Laerteen poika vaan Sisyfoksen, joka olisi vietellyt Antikleian.


title: Laertes

text: Laertes voi viitata seuraaviin asioihin:


title: Writers Guild of America

text: Writers Guild of America voi viitata ainakin seuraaviin:


title: Writers Guild of America -palkinto

text: Writers Guild of America Award on vuosittain jaettava palkinto, joka on annettu hyvistä suorituksista elokuva-, televisiosarja- ja radiokäsikirjoituksille vuodesta 1949 lähtien. Vuonna 2004 palkintoseremonia televisioitiin ensimmäisen kerran. Seremonia pidetään New Yorkissa ja Los Angelesissa ja palkinnot jakavat kaksi ammattiliittoa: Writers Guild of America, East ja Writers Guild of America, West.


title: Henry Russell

text: Henry Russell -nimisiä henkilöitä ovat:


title: Vincent Chalvon-Demersay

text: Vincent Chalvon-Demersay on ranskalainen televisioanimaatioiden tuottaja, joka tunnetaan luomistaan piirrossarjoista Spies-tytöt, Martin Mystery ja Team Galaxy.


title: Vincent Chalvon-Demersay

text: Chalvon-Demersay opiskeli valtiotieteitä Ranskassa Institut d’études politiques de Paris -instituutissa ja oikeustiedettä Pariisin yliopistossa Nanterressa.


title: Ivan Tšerezov

text: Ivan Jurjevitš Tšerezov (, s. 18. marraskuuta 1980 Iževsk, Udmurtia, Venäjän SFNT, Neuvostoliitto) on entinen Venäjää edustanut ampumahiihtäjä. Etniseltään taustaltaan hän kuitenkin kuuluu suomensukuiseen kansaan – udmurtteihin.


title: Ivan Tšerezov

text: Tšerezov on voittanut urallaan kolme maailmanmestaruutta, kaksi viestissä ja yhden sekaviestissä. Lisäksi hän oli mukana Venäjän joukkueessa, kun se saavutti hopeaa Torinon 2006 ja pronssia Vancouverin 2010 olympialaisten viestikilpailuissa. Ensimmäisen henkilökohtaisen mitalinsa hän saavutti oltuaan Pyeongchangin MM-kilpailuissa 2009 kolmas yhteislähtökilpailussa. Östersundin MM-kilpailuissa 2008 hän oli sprintissä neljäs, Torinon olympialaisissa samalla matkalla viides ja Hanty-Mansijskin MM-kilpailuissa 2011 yhteislähdössä viides.


title: Ivan Tšerezov

text: Tšerezov on sijoittunut ampumahiihdon maailmancupin kokonaiskilpailussa kolmanneksi kaudella 2009–2010 ja neljänneksi kaudella 2006–2007. Urallaan hän on voittanut seitsemän maailmancupin osakilpailua ja sijoittunut yhteensä 20 kertaa palkintokorokkeelle.


title: Ivan Tšerezov

text: Tšerezov lopetti uransa kesäkuussa 2016.


title: Henry Chamberlain Russell

text: Henry Chamberlain Russell (17. maaliskuuta 1836 West Maitland, Uusi Etelä-Wales — 1907) oli australialainen tähtitieteilijä ja meteorologi.


title: Henry Chamberlain Russell

text: Russell opiskeli Sydneyn yliopistossa, josta hän valmistui "Bachelor of Artiksi" vuonna 1859 ja siirtyi työskentelemään Sydneyn observatorioon. Vuonna 1870 hänestä tuli Australian valtion tähtitieteilijä ("government astronomer"). Russell uudelleenorganisoi observatorion työskentelyn ja aloitti systemaattisen positioastronomisen havainto-ohjelman. Lisäksi hän havaitsi kaksoistähtiä ja tähtijoukkoja. Hän myös perusti lukuisia uusia meteorologisia havaintoasemia ympäri Australiaa.


title: Henry Chamberlain Russell

text: Vuonna 1871 Russell valittiin Royal Astronomical Societyn jäseneksi ja vuonna 1886 ensimmäisen Sydneyn yliopiston alumnina Royal Societyyn.


title: Espanja yleisurheilun sisäratojen maailmanmestaruuskilpailuissa 2008

text: Espanjan joukkue Valencian sisäratojen MM-kisoihin 2008 julkistettiin 25. helmikuuta 2008.


title: Henry Norris Russell

text: Henry Norris Russell (1877–1957) oli yhdysvaltalainen tähtitieteilijä. Russell opiskeli Princetonissa ja Cambridgessa. Hänestä tuli Princetonin yliopiston tähtitieteen professori vuonna 1912. Princetonista hän siirtyi Harvardin observatorioon tutkijaksi vuonna 1947.


title: Henry Norris Russell

text: Russell kehitti menetelmän, jolla pystyttiin määrittämään pimennysmuuttujatähtien koot. Vuonna 1913 hän loi yhdessä Ejnar Hertzsprungin kanssa Hertzsprungin–Russellin kaavioksi kutsutun tähtien luokittelujärjestelmän. Russellin spektroskooppiset tutkimukset vaikuttivat tähtien evoluutioteorian syntymiseen.


title: Henry Norris Russell

text: Yhdessä Heinrich Vogtin kanssa hän keksi myös Vogt-Russellin teoreeman, jonka mukaan tähden rakenne määräytyy yksikäsitteisellä tavalla sen massasta ja kemiallisesta koostumuksesta.


title: Paul Picerni

text: Paul Picerni (1. joulukuuta 1922 – 13. tammikuuta 2011) oli yhdysvaltalainen näyttelijä. Hän syntyi New Yorkin osavaltiossa.


title: Paul Picerni

text: Toisessa maailmansodassa ilmavoimissa palveltuaan Picerni esiintyi muiden muassa elokuvissa "Rautamiehet" (1951), "Mara Maru" (1952), "Vahakabinetti" (1953) ja "Helvettiin ja takaisin" (1955). Hän on esiintynyt myös televisiossa, kenties tunnetuimmin vuosina 1959–1963 näytetyssä "The Untouchables" -sarjassa.


title: Paul Picerni

text: Picerni nai vuonna 1947 Marie Masonin, jonka kanssa hän sai kahdeksan lasta.


title: David Kreiner

text: David Kreiner (s. 8. maaliskuuta 1981 Kitzbühel) on itävaltalainen yhdistetyn kilpailija.


title: David Kreiner

text: Kreiner oli saavuttamassa yhdistetyn joukkuekilpailun kultamitalia Vancouverin olympialaisissa 2010 ja Oslon MM-kilpailuissa 2011, hopeamitalia Lahden MM-kilpailuissa 2001 ja pronssimitalia Oberstdorfissa 2005. Hänen arvokilpailu-uransa paras sijoitus henkilökohtaisissa kilpailuissa on yhdeksäs sija, johon hän pystyi normaalimatkalla 2001 sekä sprintissä 2007. Junioreiden maailmanmestaruuden Kreiner voitti sprintissä Karpaczin MM-kilpailuissa 2001, minkä lisäksi hän saavutti viisi pronssimitalia vuosina 1997-2001.


title: David Kreiner

text: Maailmancupissa Kreiner on sijoittunut viisi kertaa palkintokorokkeelle. Hän oli toinen normaalimatkalla Tšekin Liberecissä helmikuussa 2001 sekä kolmas Val di Fiemmen ja Klingenthalin sprinttikilpailuissa tammikuussa 2008. Kaudella 2010–2011 hän oli kolmas Seefeldin kilpailussa ja voitti Chaux-Neuven osakilpailun.


title: Carl Aage Præst

text: Carl Aage Andersen Præst (etunimi myös muodossa Karl, 26. helmikuuta 1922 Kööpenhamina – 19. marraskuuta 2011) oli tanskalainen jalkapalloilija ja olympiamitalisti.


title: Carl Aage Præst

text: Præst pelasi Tanskan jalkapallomaajoukkueessa, jonka jäsenenä hän ylsi pronssille Lontoon kesäolympialaisissa 1948. Hän teki olympiaturnauksen pronssiottelussa kaksi maalia Isoa-Britanniaa vastaan. Yhteensä Præst teki maajoukkueurallaan vuosina 1945–1949 17 maalia 24 ottelussa.


title: Carl Aage Præst

text: Vuosina 1949–1956 Præst pelasi italialaisessa suurseura Juventuksessa, jossa hän teki 232 ottelussa 51 maalia. Juventuksen joukkueessa hän voitti vuosina 1950 ja 1952 Italian-mestaruuden. Juventus-uransa jälkeen hän pelasi vielä seitsemässä ottelussa SS Lazion joukkueessa.


title: Carl Aage Præst

text: Præst menehtyi 19. marraskuuta 2011. Hän oli viimeinen elossa ollut Tanskan olympiapronssijoukkueen pelaaja.


title: Taira (eläin)

text: Taira eli uroni ("Eira barbara") on näätäeläimiin kuuluva nisäkäslaji. Taira syö lintuja, piennisäkkäitä, hunajaa, liskoja ja hedelmiä. Usein tairat hankkivat ruokaa enemmän kuin tarvitsevat. Lajia tavataan Keski- ja Etelä-Amerikassa. Tairat elävät noin 18 vuotta, ja painavat 3-6 kiloa.


title: Taira (eläin)

text: Taira saa 2-3 poikasta, jotka painavat syntyessään noin 80 grammaa.


title: Jacques Piccard

text: Jacques Piccard (28. heinäkuuta 1922 Bryssel, Belgia – 1. marraskuuta 2008 La Tour-de-Peilz, Vaud’n kantoni, Sveitsi) oli sveitsiläinen seikkailija, joka laskeutui 23. tammikuuta 1960 Don Walshin kanssa ensimmäisinä ihmisinä Challengerin syvänteeseen Trieste-nimisellä sukelluslaitteella.


title: Jacques Piccard

text: Piccard suunnitteli muun muassa Ben Franklin- eli Grunman/Piccard PX-15 -batyskafin (1968). Hän syntyi Brysselissä, Belgiassa, Auguste Piccard'n poikana. Kuumailmapallolla maailman ympäri lentänyt Bertrand Piccard (s. 1958) on hänen poikansa.


title: Keri Russell

text: Keri Lynn Russell (s. 23. maaliskuuta 1976 Fountain Valley, Kalifornia, Yhdysvallat) on yhdysvaltalainen näyttelijä. Hän tuli tunnetuksi 1990-luvulla pääroolistaan televisiosarjassa "Felicity", josta voitti Golden Globe-palkinnon. Vuosina 2013–2018 Russellilla oli päärooli tv-sarjassa "Americans", josta hän sai Primetime Emmy- ja Golden Globe-ehdokkuudet.


title: Keri Russell

text: Ensimmäisen ääniroolinsa Russell teki vuoden 2009 animaatioelokuvaan "Wonder Woman". Hän on tehnyt rooleja useissa elokuvissa, kuten "Vaarallinen tehtävä III", "Dark Skies" ja "Apinoiden planeetan vallankumous". Vuonna 2017 Russell sai tähden Hollywood Walk of Famelle.


title: Keri Russell

text: Keri Russell syntyi Kaliforniassa Stephanie (o.s. Stephens) ja David Russellille, joka työskenteli Nissan Motorsilla esimiehenä. Hänellä on vanhempi veli Todd ja nuorempi sisko Julie. Kerin lapsuudessa perhe muutti isän työn takia usein, ja he asuivat tuona aikana Texasissa, Arizonassa ja Coloradossa. Russell harrasti nuorena tanssia, minkä ansiosta hän pääsi tv-ohjelmaan "Mickey Mouse Club".


title: Keri Russell

text: Russell debytoi televisiossa 15-vuotiaana, kun hän esiintyi Disney Channelin uudistuneessa "Mickey Mouse Club" -sarjassa. Samassa ohjelmassa esiintyivät myös nuoret Ryan Gosling, Justin Timberlake, Christina Aguilera ja Britney Spears. Vuonna 1992 Russell teki ensimmäisen elokuvaroolinsa komediassa "Kultsi, suurensin kakaran". 1990-luvulla hänellä oli roolit myös muun muassa tv-sarjoissa "Isojen poikien leikit" ja "Pulmuset" sekä lyhytikäisessä saippuaoopperassa "Malibu Shores".


title: Keri Russell

text: Vuonna 1994 Russell esiintyi Bon Jovin musiikkivideolla ”Always” ja vuonna 1997 Heath Ledgerin kanssa tv-sarjassa "Roar". Vuosina 1998–2002 hän näytteli nimiroolia The WB -kanavan suositussa draamasarjassa "Felicity". Hän voitti Golden Globen roolistaan vuonna 1999.


title: Keri Russell

text: "Felicityn" päätyttyä Russell esiintyi New Yorkissa off-Broadway -tuotannossa "Fat Pig", elokuvassa "Kiukun parempi puoli" (2005) sekä minisarjassa "Into the West". Ohjaaja J.J. Abramsin pyynnöstä Russell liittyi toimintaelokuvan "Vaarallinen tehtävä III" näyttelijäkaartiin vuonna 2005.


title: Keri Russell

text: Vuodesta 2013 lähtien Russell näytteli agentti Elizabeth Jenningsiä draamasarjassa "Americans". Sarja päättyi kuuden tuotantokauden jälkeen vuonna 2018. Russellilla oli vuonna 2013 pääroolit myös scifitrillerissä "Dark Skies" ja romanttisessa komediassa "Austenland".


title: Keri Russell

text: Heinäkuussa 2018 ilmoitettiin Russellin saaneen roolin J.J. Abramsin elokuvasta "", joka saa ensi-iltansa joulukuussa 2019.


title: Keri Russell

text: Vuonna 2007 Russell avioitui Shane Dearyn kanssa, jonka hän oli tavannut yhteisten ystävien kautta. Heille syntyi poika River samana vuonna ja tytär Willa vuonna 2011. Pari erosi kesällä 2013.


title: Keri Russell

text: Russell on seurustellut "Americans" -vastanäyttelijänsä Matthew Rhysin kanssa vuodesta 2013 lähtien. Pariskunnalla on vuonna 2016 syntynyt poika Sam.


title: Bernhard Gruber

text: Bernhard Gruber (s. 12. elokuuta 1982 Schwarzach im Pongau) on itävaltalainen yhdistetyn kilpailija, suurmäen Gundersen-kilpailun maailmanmestari sekä joukkuekilpailun olympiavoittaja ja kaksinkertainen maailmanmestari.


title: Bernhard Gruber

text: Gruber on voittanut urallaan kuusi maailmancupin osakilpailua: sprinttikilpailun Puolan Zakopanessa helmikuussa 2008 sekä normaalikilpailun Oslossa saman vuoden maaliskuussa, Liberecissä helmikuussa 2012, Sotšissa helmikuussa 2013, Val di Fiemmessä tammikuussa 2015 ja niin ikään Val di Fiemmessä helmikuussa 2016. Hän sijoittui ensimmäisen kerran maailmancupissa kolmen parhaan joukkoon Trondheimissa käydyssä sprintissä joulukuussa 2007. Gruber saavutti kaudella 2007–2008 kuusi palkintokorokepaikkaa sekä sijoittui maailmancupin kokonaiskilpailussa neljänneksi ja sprintticupissa kolmanneksi. Kaudella 2008–2009 hän sijoittui kerran kolmen parhaan joukkoon ja oli yhteispisteissä yhdeksäs. Hän saavutti yhden palkintokorokepaikan myös kaudella 2010–2011. Kaudella 2011–2012 hän sijoittui viisi kertaa kolmen parhaan joukkoon ja oli neljäs maailmancupin kokonaiskilpailussa. Kaudella 2012–2013 hän saavutti kolme palkintosijaa ja sijoittui kokonaispisteissä neljänneksi. Seuraavalla kaudella hän sijoittui maailmancupin osakilpailussa parhaimmillaan kuudenneksi. Kaudella 2014–2015 hän saavutti viisi palkintosijaa ja oli maailmancupin loppupisteissä viides. Kaudella 2015–2016 hän sijoittui kahdesti kolmen parhaan joukkoon ja oli kokonaiskilpailussa seitsemäs. Kaudella 2016–2017 hän oli kerran kolmas. Maailmancupin kokonaispisteissä hän sijoittui kymmenenneksi. Kaudella 2017–2018 hän oli kerran kolmas


title: Bernhard Gruber

text: Vuoden 2005 talviuniversiadeissa Gruber voitti kultaa sprintissä ja hopeaa normaalikilpailussa. Liberecin MM-kilpailuissa 2009 hän oli normaalimäen sekä suurmäen Gundersen-kilpailuissa yhdestoista. Vancouverin olympialaisissa 2010 Gruber sijoittui suurmäen kilpailussa kolmanneksi, sekä oli voittamassa Itävallalle yhdistetyn joukkuekilpailun olympiakultaa. Myös Oslon MM-kilpailuissa 2011 hän oli mukana Itävallan sekä normaalimäen että suurmäen kultaa voittaneessa joukkueessa. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 13:nneksi. Suurmäen Gundersen-kilpailusta hän voitti hopeaa. Joukkuesprintissä hän sai hopeaa parinaan Wilhelm Denifl. Sotšin olympialaisissa 2014 hän oli mukana Itävallan pronssijoukkueessa ja sijoittui suurmäen Gundersen-kilpailussa viidenneksi. Falunin MM-kilpailuissa 2015 hän voitti suurmäen Gundersen-kilpailun maailmanmestaruuden sekä oli normaalimäen Gundersen-kilpailussa kymmenes. Lahden MM-kilpailuissa 2017 hän sai joukkuepronssia sekä sijoittui normaalimäen Gundersen-kilpailussa seitsemänneksi ja suurmäessä yhdeksänneksi. Pyeongchangin olympialaisissa 2018 hän saavutti joukkuekilpailussa pronssia.


title: Jennifer Gareis

text: Jennifer Lynne Gareis (1. elokuuta 1970 Lancaster, Pennsylvania) on yhdysvaltalainen saippuasarjanäyttelijä.


title: Jennifer Gareis

text: Gareis aloitti uransa kauneuskilpailuista 1990-luvun alkupuolella. Hänen ensimmäinen kauneuskilpailunsa oli Miss Pennsylvania vuonna 1992, jossa hän sijoittui toiseksi. Vuonna 1994 hänestä tuli Miss New York ja samana vuonna hän sijoittui kuudenneksi Miss USA-kilpailussa.


title: Jennifer Gareis

text: Gareis aloitti kauneuskilpailujen jälkeen uransa näyttelijänä. Hän näytteli Grace Turneria TV-saippuassa "Tunteita ja tuoksuja" vuosina 1997-2000. Nykyään hän näyttelee Donna Logania TV-saippuassa "Kauniit ja rohkeat", jonka näyttelijäkaartiin hän on kuulunut vuodesta 2006 lähtien.


title: Episodi

text: Episodi () tarkoittaa välivaihetta, sivutapahtumaa tai jaksoa elokuvissa, näytelmässä ja kirjallisuudessa. Episodiksi kutsutaan myös amerikkalaisen tv- tai elokuvasarjan itsenäistä osaa. Käsite tarkoitti alun perin antiikin Kreikan näytelmissä kuoro-osien erottamia pääjaksoja.


title: Episodi

text: Episodinen rakenne elokuvassa tarkoittaa sitä, että kohtaukset liittyvät löyhästi toisiinsa, mutta muodostavat silti kokonaisuuden.


title: Wilhelm Denifl

text: Wilhelm Denifl (s. 10. marraskuuta 1980 Rum) on itävaltalainen yhdistetyn hiihtäjä ja olympiamitalisti.


title: Wilhelm Denifl

text: Denifl oli voittamassa Itävallan joukkueessa joukkuekilpailun kultamitalia Val di Fiemmen maailmanmestaruuskilpailuissa 2003. Samoissa kilpailuissa hän sijoittui normaalikilpailussa kahdeksanneksi ja sprinttikilpailussa kymmenenneksi. Oslon MM-kilpailuissa 2011 hän oli normaalimäen Gundersen-kilpailussa 13:s. Val di Fiemmen MM-kilpailuissa 2013 hän sai joukkuesprintissä hopeaa parinaan Bernhard Gruber ja sijoittui suurmäen Gundersen-kilpailussa kuudenneksi. Lahden MM-kilpailuissa 2017 hän sijoittui suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kahdeksas ja voitti pronssia Itävallan joukkueessa.